text:
Kemuni na taciqu kei na ganequ lomani, na inaki ni noqu itukutuku vei kemuni nikua meu vakacerecerea ka marautaka na veika sa cakava oti na Turaga kei na veika ena tomana tiko me cakava vei ira na Luvena ena veiyasai vuravura. O Koya e lomani ira na luvena era via vukei, kei ira era via veivuke. Ka sa vakarautaka tiko o Koya na sala me vakalougatataki ira kina o ira era na gadreva na veivuke vakakina o ira era na veivuke tiko.
E rogoca na Tamada Vakalomalagi na nodra masu na luvena ena veiyasai vuravura ni ra kere kakana mera kania, isulu mera vakaisulu kina, kei na galala me na yaco mai ni ra sa bula rawati ira. Sa rogoca o Koya na kerekere kece oqori, tekivu mai na gauna e a biuta kina o Koya na tagane kei na yalewa e delai vuravura.
Ko na vulica na veigagadre oqori ena vanua ko na bula kina vakakina mai na veiyasai vuravura. Ena vakauqeti na yalomu mo na yalololoma. Ni ko na sotava e dua e vaqara cakacaka tiko, ko na vakauqeti mo veivuke. Ko na vakila ni ko curu yani ki na vale ni dua na marama yada ka sega tu kina na kakana. Ko na vakila ni ko raica na kedra iyaloyalo e so na gonelalai ni ra veitagicaki tiko ena dua na vanua sa vakacacani ena uneune se kama.
Me vaka ni sa rogoca na Turaga na nodra tagi ka vakila na nomuni sa rui yalololoma vei ira, sa vakarautaka kina o Koya na sala vei ira na Nona tisaipeli mera na veivuke kina. Sa sureti ira na luvena o koya mera solia na nodra gauna, nodra iyau, vakakina na nodra bula mera duavata kei Koya ena nodra vukei na tani.
Na Nona ivakarau ni veivuke sa dau vakatokai ena so na gauna me bulataki ni lawa ni vakatatabu. E vakatokai ena dua tale na gauna me ivakaro ni duavata. Ena noda gauna sa vakatokai me parokaramu ni welefea ni Lotu.
Sa veisau na yaca kei na matailalai ni ka me caka me veidonui kei na ka e gadrevi kei na ivakarau ni bula ni tamata yadua. Ia na icakacaka ni nona veivuke na Turaga vei ira era gadreva na veivuke vakayago, ena gadrevi kina na tamata dauloloma era sa tu vakarau, me ra solia na nodra bula kei na veika sa nodra Vua na Kalou, vakakina ki na Nona cakacaka.
Sa veisureti ka vakaroti keda o Koya meda vakaitavi ena Nona cakacaka, ni nodra vueti cake o ira era gadreva tu na veivuke. Eda sa ia na veiyalayalati meda cakava oqori ena wai ni veipapitaisotaki vakakina mai na valetabu ni Kalou. Eda vakavouia na veiyalayalati oqo ena noda laki vakayagataka na sakaramede ena Sigatabu.
Sa noqu inaki nikua meu vakamacalataka e so na madigi e sa vakarautaka o Koya me da na vukei ira kina era gadreva na veivuke. Au na sega ni rawa ni tukuni ira kece, ni lekaleka na noda gauna vata. Au sa nuitaka niu na rawa ni vakauqeti kemuni mo ni vakavouia ka vaqaqacotaka na nomuni via veivuke.
E dua na serenilotu baleta na veisureti ni Turaga ki na cakacaka oqo, au a se dau lagata voli niu se gone. Me vaka niu a se gone au dau taleitaka ga na kena ilagalaga ka sega soti na ibalebale ni qaqana. Au sa masulaka ni ko ni na vakila na yaga ni kena ibalebale nikua. Meda rogoca tale mada na qaqana:
Au caka vinaka beka li edai ?
Sa dua li au bau vukea?
Au veivakayaloqaqataki tu li?
Ke sega, au sa druka.
Sa dua beka e a vukei e dai
Baleta niu veivuke mai?
Tauvimate na oca sa tokoni ne?
Au a yaga beka meu kila?
Mo yadra ka veivuke mai
Na noda tikina sa tu.
Na caka vinaka sa vuni reki dina,
Tavi dina ni loloma. 1
Ena veigauna e dau vakayadrati keda na Turaga. So na gauna e dau vaka meda dau vakananumi ira e so ni ra gadreva tiko na veivuke.Ena vakila beka e dua na tama ni raica e dua na gone ni lutu ka drakusi na duruna.Ena vakila beka e dua na tina ni rogoca na tagi ni rere e dua na luvena ena bogi. Ena vakila beka e dua na gonetagane se goneyalewa ni lomana e dua na nona itokani ni sotava tiko na rarawa se rere mai koronivuli.
Eda sa vakila kece na noda dau lomaleqataki ira o ira eda sega tu mada ga ni bau kilai ira. Kena ivakaraitaki, ni da sa rogoca na kena sa cici takosova mai na Pasifika na ua lelevu ni oti na uneune mai Japani, o alomaleqataki ira era na vakaleqai kina.
Na lomaleqa mai vei kemuni e udolu ena nomuni sa rogoca na uwaluvu levu mai Kuinisiladi e Ositrelia. E tukuni ga mai vakacaca o ira na vakaleqai. Ia e lewe levu vei kemuni o ni vakila na mosi era sotava na vakaleqai. Na veivakayadrati era dodoliga kina e 1,500 vakacaca na lewe ni Lotu mai Ositrelia ka ra lako yani ka veivukei kina.
Era vukica na ka era vakila ni ra lomaleqataka, ki na vakatutu mera cakacakataka na ka era sa yalayala kina. Au sa raica na nodra vakalougatataki o ira era ciqoma na veivuke, kei ira era tu vakarau mera solia na veivuke.
O ira na itubutubu yalomatua era na raica, ni nodra vukei na tani ena kauta mai na kalougata vei ira na luvedra tagane kei na yalewa. Dua na gauna lekaleka sa oti, eratou a kau kakana mai e tolu na gonelalai ki neitou vale. Eratou a kila na nodratou itubutubu ni keitou a gadreva dina tiko na veivuke, ka ratou sa qai vakaitavitaki iratou na luvedrau me ratou mai veiqaravi vei keitou.
Erau a vakalougatataka na neitou matavuvale na itubutubu o ya ena nodra a mai veiqaravi. Erau a dolava na veivakalougatataki vei ira na luvedrau vakakina vei ira na makubudrau ena nodrau vakaitavitaki iratou na luvedrau ena veiqaravi. E vakadeitaka vei au ni ratou na vakalougatataki ena nodratou matamamarau ni ratou sa lesu. Eratou na talanoataka vei ira na luvedrau na marau eratou a vakila ni ratou a veiqaravi tiko ena vuku ni Turaga. Au nanuma lesu ni o ya na marau au a vakila ena noqu a laki cavu co ena nona vale e dua na neitou itokani ka ni a sureti au o tamaqu meu a lai vakayacora na ka oya. Na veigauna kece e dau vinakati kina meu soli-ka, au dau nanuma ka vakabauta na serenilotu, “Talei na Liga ni Kalou.” 2
Au kila ni a volai na veiqaqana oqori me vakamacalataka na marau e dau yaco mai ni da laki sokalou ena Sigatabu. Ia o iratou na gone e ratou a kau kakana yani vei keitou e ratou sa vakila tiko ena siga o ya na marau ni nodratou vakayacora tiko na cakacaka ni Turaga. Ka rau sa raica rawa vakakina na itubutubu na madigi ni kena rawa ni tete yani na cakavinaka vaka oqo vei ira na nodrau kawa.
Na sala sa vakarautaka na Turaga mera vukei kina o ira era vakaloloma ena solia na madigi vei ira na itubutubu mera vakalougatataki kina na luvedra. Au a raica oqo e valenilotu ena dua na Sigatabu. Na nona a solia e dua na gonetagane lailai e dua na waqanivola ni solika ena gauna e curu mai kina o bisovi ki na soqoni ni sakaramede.
Au kila na matavuvale kei na gonetagane o ya. Eratou a rogoca ni dua ena tabanalevu e gadreva tiko na veivuke. Ea kaya vakaoqo o tamanigone vei luvena ena nona sa vakatawana na ilavo ena waqanivola ni solika: “Edatou sa lolo mai nikua ka masulaki ira na vakaloloma. Yalovinaka qai solia na nodatou waqanivola vei bisovi. Au kila ni na solia o koya vei ira era na gadreva cake vakalevu na veivuke mai vei kedatou.”
Na gone oqo ena sega ni vakila na mosi ni viakana ena Sigatabu o ya, ia ena nanuma ga na vakacegu veivakauqeti e a vakila. Au rawa ni kila na nona sa rui marautaki tamana ena nona matadredredre ka ni a vakabauti me nona itavi na solia na nodratou isolisoli me baleti ira na vakaloloma. Ena dau nanuma tiko na siga o ya ena gauna sa na dikoni kina se me tawamudu.
Au a raica na marau e matadra na tamata era a veivuke baleta na Turaga ena vica na yabaki sa oti mai Idaho. E a kasura na Teton Dam ena Vakarauwai na ika 5 ni June, 1976. Era a mate kina e tinikadua na tamata. Era a biuta na nodra vale e udolu ena loma ga ni vica na auwa. So na vale era a kuitaki yani. Ka vica vata na drau na vale a rawa walega ni tawani tale ena nodra sasaga kei na veivuke tale eso ka ra sega ni cakava rawa ga vakaiira o ira na itaukei ni vale.
O ira era rogoca na vakacaca o ya era lomaleqa ka ra vakila ni dodonu mera lako yani ka veivuke. O ira era tiko veitikivi, bisopi, na peresitedi ni iSoqosoqo ni Veivukei, iliuliu ni kuoramu, dausiko vuvale, kei na dauveisiko, era a biuta na nodra vale kei na cakacaka ka ra laki veivuke ena samaki ni nodra vale o ira era a vakaleqai.
Rau a lesu tiko mai ki Rexburg e dua na veiwatini ena dua na gade ni se qai oti ga na waluvu. Erau a sega ni lako yani ki nodrau vale. Erau a tarogi bisopi ga se cava e rawa ni rau veivuke kina. Sa qai dusimaki rau o bisopi vei iratou e dua na matavuvale ka vakaleqai.
Ni oti e vica na siga e rau sa qai lako ka laki raica na nodrau vale. E sa yali, ni sa kauta na waluvu. Erau sa qai lesu vei bisopi ka taroga, “Ia oqo, na cava e rawa ni keirau cakava?”
E vei ga na vanua o tiko kina, ko na raica ni cakamana ni yalosolisoli ena vakavuna na tuvakarau ki na kaci ni veivuke. Ena sega beka ni vanua e yaco kina e dua na vakacaca levu. Au sa raica ena dua na kuoramu ni matabete, ena nona tucake e dua na matabete turaga ka tukuna ni dua na turaga se marama e vaqara tiko e dua na cakacaka me rawa ni ratou bau tacegu toka kina na nona matavuvale. Au rawa ni vakila na yalo ni loloma ena loma ni rumu, ia era qai tukuna ga mai na yacadra e so na tamata ka rawa ni ra vakacakacakataka na turaga o ya.
Na ka a yaco ena kuoramu ni matabete kei na vale ka a luvuci mai Idaho, sa vakaraitaka tiko na nona ituvatuva na Turaga ni rawa ni ra vukei o ira era sotava na leqa me ra na qai bula-rawati ira tale. Eda na vakila na yalololoma ka da na kila na ka meda cakava me muri na sala ni Turaga mera vukei kina na vakaleqai.
Ena yabaki oqo eda sa mai marautaka tiko na ika 75 ni yabaki ni parokaramu ni welefea ni Lotu. E a tekivutaki me ra vukei kina o ira era a vakayalia na nodra cakacaka, nodra iteitei, vakakina na nodra vale ena gauna ka a vakatokai Na Vakaloloma Levu.
Na bula dredre era sa sotava tiko na luvena na Tamada Vakalomalagi ena yaco tiko ena veigauna kece sara. Na ivakavuvuli ni parokaramu ni welefea ni Lotu e sega ni baleta walega e dua na gauna se dua ga na vanua. E baleta na veigauna kei na veivanua taucoko sara.
Na ivakavuvuli oqori e vakayalo ka tawamudu. O ya sara ga na vuna, ni da sa kila ka tugana ki yaloda sa na qai rawa kina vei keda meda raica ka dodoliga ni veivukei ena gauna kei na vanua cava ga e sureti keda mai kina na Turaga.
Oqo e so na ivakavuvuli ka sa vukei au ena noqu gadreva meu veivuke ena kena gaunisala sa vakarautaka na Turaga, kei na noqu sa bau vukei talega mai kina.
Kena imatai, na tamata kece ena marau vakalevu cake ka vakila na galala ni vakasama ni rawa ni qaravi koya ga vakaikoya, vakakina na nona matavuvale, ka qai dodoliga yani me vukei ira na tani. Au sa dau vakavinavinaka tu ga vei ira era dodoliga mai ka vukei au ena noqu leqa. Kau sa vakavinavinaka vakalevu sara vei ira ka ra sa vukei au mai ena vica na yabaki sa oti ka sa rawa kina meu mai bula-rawati au. Vakakina na noqu vakavinavinaka vei ira era a vakaraitaka vei au na ka au rawa ni cakava meu vukei ira kina era sotava tiko na leqa.
Au sa vulica niu rawa ni maroroi-kā kevaka me na lailai na ka au vakayagataka mai na ka au rawata. Mai na veika sa maroroi au sa rawa ni vakadinadinataka ni sa vinaka dina ga na solia, mai na ciqoma. O ya sara ga na ka ena yaco ni da sa solia na ka ena qai vakalougatataki keda na Turaga.
Tukuna vakaoqo o Peresitedi Marion G. Romney baleta na cakacaka ni welefea, “Ena sega ni rawa mo solia na ka kevaka o dravudravua.” Oti sa qai tukuna na ka e dau kaya na nona peresitedi ni kaulotu o Melvin J. Ballard: “Sega ni rawa ni dua na tamata me solia ga vakatikina vua na Turaga ka me na qai vakaitamera na ka ena soli lesu mai vua.” 3
Au sa vakadinadinataka na ka o ya ena noqu bula. Niu sa yalololoma vei ira na luvena na Tamada Vakalomalagi ka ra leqa tu, o Koya ena qai yalololoma talega vakakina vei au.
Na ikarua ni ivakavuvuli ka sa vaka me tuberi au voli mai ena cakacaka ni welefea sa ikoya na kaukauwa kei na veivakalougatataki ni duavata. Ni da veitauriliga ena nodra qaravi na tamata era vakaleqai tu, ena vakaduavatataka na yaloda na Turaga. E vakaoqo na ka e tukuna kina o Peresitedi J. Reuben Clark Jr.: “Na soli-ka sa … vaka e kauta mai … na kena vakilai na duavata ni veitacini ni ra sa lako vata mai na turaga ena duidui ni vuli kei na cakacaka ka ra mai duavata ena kena qaravi na iteitei ni Welefea se dua tale na veiqaravi.”4
Na vakilai ni dauvata ni veitacini e ka dina sara vei ira era ciqoma kei ira era solia. Nikua, keirau sa veivolekati sara kei koya na turaga ka keirau a sivi qele vata voli ena waluvu mai Rexburg. O koya sara mada ga sa vakila ena nona bula vakataki koya ni sa vakayacora e dua na ka vinaka vakabibi ki na nona matavuvale. Kevaka beka me keirau a cakacaka duadua voli ga ke a sa yali na galala ni kena a tauyavu e dua na veivakalougatataki vakayalo.
O ya sa kauta mai vei au na ikatolu ni vakavuvuli ni cakacaka ni welefea: Vakavolekati iratou mai na nomu matavuvale mera na cakacaka vata kei iko, me rawa ni ratou vulica ni ratou sa veivukei vakairatou sa na rawa ni ratou laki vukei ira talega na tani. O ira na luvemu tagane kei na luvemu yalewa ka ra dau cakacaka vata kei iko mera vukei na tani, ka ra gadreva na veivuke, ena rawarawa na nodratou na qai veivukei ga vakataki ira ni ra tiko leqa.
Na ikava ni ivakavuvuli ni Welefea ni Lotu au a vulica niu a bisopi voli. E a yaco ena kena muri na ivakaro mera vaqarai na vakaloloma. Sa itavi ni bisopi me vaqarai ira yani na vakaloloma ena nodra sa rawa ni qaravi ira vakaiira, kei ira era na qaravi vata kei ira na nodra dui matavuvale. Au a raica ni Turaga ena tala mai na Yalo Tabu me rawa kina mo “vakasaqara ko na kunea” 5 ena nodra qaravi na dravudravua vakakina ena Nona vaqara na dina. Ia au sa vulica talega meu dau vakaitavitaki peresitedi ni iSoqosoqo ni Veivukei ena vakasaqaqara oqo. Ena rawa ni yaco mai liu vua na ivakatakila ka qai muri vei iko.
Eso vei kemuni ena gadreva na veivakauqeti o ya ena vica na vula mai oqo. Ena kena vakananumi na ika 75 ni yabaki ni parokaramu ni welefea ni Lotu, ko ni sa sureti tiko kina na lewenilotu e vuravura raraba mo ni na vakaitavi ena dua na siga ni veiqaravi. Mera na vaqara na ivakatakila o ira na iliuliu kei na lewenilotu ni ra tuvanaka na veivuke cava mera na cakava.
Au sa na vakatututaka e tolu na ka mo ni na cakava ena nomuni na laki veiqaravi.
iMatai, vakarautaki kemuni vakayalo kei ira ko ni na liutaka. Kevaka walega me na vakamalumalumutaka na yalo na Veisorovaki ni iVakabula sa na qai rawa ni laurai na ka e vinakati me yaco, o ya na kena vakayalo ka vakayago na vakalougatataki ni nodra bula na luvena na Tamada Vakalomalagi.
Na ikarua ni noqu vakatutu o ya mo digitaka e dua ena loma ni matanitu se itikotiko raraba e vakaleqai tu me na ciqoma na nomu veiqaravi ka na rawa ni tara na yalodra o ira era na laki veiqaravi kina. Era na vakila na nodra loloma o ira era laki veiqaravi yani. O ya ena levu kina nodra marau me vaka ga na yalayala ni sere ni na sivia na veika era na gadreva.
Na iotioti ni noqu vakatutu sai koya meda navuca na rawati ni kaukauwa ni isema vakavuvale, kuoramu, mataisoqosoqo, kei ira o kila ena nomu itikotiko raraba. Ena vakalevutaka na vinaka ni nomu veiqaravi na yalo ni duavata. Na yalo ni duavata vakamatavuvale, ena Lotu, ena itikotiko raraba era na qai tubu ka iyau tudei tu ni oti mada ga na itaviqaravi sa mai vakacavari vata rawa.
Sa noqu madigi oqo meu tukuna kina vei kemuni na levu ni noqu vakavinavinaka. Ena veiqaravi ni loloma ko ni sa vakayacora tiko ena vuku ni Turaga, au sa mai ciqoma kina e levu sara na vakavinavinaka mai vei ira ko ni a sa vukei ira ena noqu dau sotavi ira ena veiyasai vuravura.
O ni a vueti ira cake ena nomuni vukei ira ena kena sala sa vakarautaka na Turaga. O kemuni kei ira na tisaipeli yalomalumalumu ni iVakabula me vakataki kemuni o ni sa kaburaka e dela ni wai na kemuni madrai ena veiqaravi, ka ra sa solia lesu mai vei au o ira o ni vukei ira na nodra ibulivakavinavinaka levu.
Au ciqoma na veivakacaucautaki mai vei ira na tamata ko ni a veiqaravi vata kei ira. Au nanuma ena dua na gauna niu a tucake tu e yasai Peresitedi Ezra Taft Benson. Keirau a veivosakitaka tiko na veiqaravi ni welefea ena Lotu ni Turaga. E vakurabuitaki au ena nona ivukivuki vakacauravou ka tukuna mai, ena nona kuretaka tiko na ligana, “Au taleitaka na cakacaka oqo, ka ni sai koya na cakacaka!”
Au vakauta yani vei kemuni ena vuku ni Turaga na noqu vakavinavinaka ena vuku ni nomuni qaravi ira tiko na luvena na Tamada Vakalomalagi. E kilai kemuni tiko o Koya, ka raica tiko na ka o ni cakava, na nomuni dina, kei na solibula. Sa noqu masu mena solia vei kemuni o Koya na veivakalougatataki ni nomuni raica na vua ni nomuni veiqaravi kei na nodra bula marau o ira o ni a veiqaravi vei ira ena vuku ni Turaga.
Au kila ni bula tiko na Kalou na Tamada ka sa dau rogoca na noda masu. Au kila ni o Jisu na Karisito. Sa rawa vei kemuni kei ira o ni veiqaravi tiko kina mo ni vakasavasavataki ka vaqaqacotaki mai Vua ena nomuni qaravi Koya tiko ka maroroya na Nona ivunau. Sa rawa mo ni kila me vaka au sa kila ena kaukauwa ni Yalo Tabu ni o Josefa Simici e parofita ni Kalou ka sa nona ilesilesi me vakalesuya mai na Lotu dina oqo. Au sa vakadinadinataka ni sa parofita bula ni Kalou o Peresitedi Thomas S. Monson. Sa ivakaraitaki cecere ni veika sa cakava na Turaga: ni sa veilakoyaki voli ena caka vinaka. Sa noqu masu meda na taura na veimadigi eso meda “vakaukauwataka na liga [sa] wadamele, kei na duru sa malumalumu.”6 Ena yaca tabu i Jisu Karisito, emeni.


c: text/html

text:
Fiji's Family Network
September 1, 2012 from 1pm to 6pm – MONTGOMERY UMC,SANTA ROSA VEISURETI RARABA VEI KEMUNI NA LUVE I TAILEVU,KEMUNI NA VASU KEI KEMUNI NA VAKAWATI TANI KI NA NODA LOTU NI VANUA KA NA VAKAYACORI MAI NA MONTGOMERY UMC MAI SANTA ROSA.LOTU ENA VAKAYACORI ENA DUA NA… Organized by TAILEVU USA COMMITTEE | Type: church
February 21, 2013 from 6pm to 7pm – Samabula East, Nabua Lotu ni Koro o Sawaieke Gau e Samabula East 3pm. Veiliutaki yavusa Navure. Sa kerei vei keda na marama me da vakailigaliga mai e na i coi ti. vinaka Organized by venilove Bale. | Type: church, service
March 30, 2013 from 2pm to 7pm – SAN RAFAEL UMC VEISURETI RARABA VEI KEMUNI NA TURAGA KEI NA MARAMA NI YASANA VAKATURAGA O TAILEVU,KEI KEMUNI NA KENA VASU. ENA VEIQARAVI KINA NA TAILEVU E SANTA ROSA KEI SAN RAFAEL. Organized by KOMITI TAILEVU USA | Type: church
April 13, 2013 from 2pm to 6pm – First United Methodist Church of Santa Rosa VEISURETI RARABA KI NA LOTU NI BUREBASAGA KA NA VAKAYACORI TIKO E NA FIRST UNITED METHODIST,E SANTA ROSA.LOTU NA TEKIVU TIKO E NA RUA NA KALOKO.QIMA SAKA NA LOTU ENA DUA NA VAKASIGA LEVU.E NA VEIQARA… Organized by k_logavatu | Type: church, service
August 17, 2013 from 2pm to 11pm – FIRST UNITED METHODIST CHURCH, 1551 MONTGOMERY DR. CA 95405 Ena vakayacori na lotu, Laga sere kei na soli vakayasayasa ni Koro, Bose, Kana kei na marau, sota vakaveiwekani Organized by A. Caucau | Type: church, social, gathering, and, feasting, together
March 22, 2014 from 3pm to 9pm – Goldengate Intl Mission Assemblies of God- Church. Lotu cokovata ni WM ena vakayacori tiko e Goldengate Intl Missiom Assemblies of God.San Francisco. Any futher infor.....pls contact :Rev Alipate Maitoga (415 -8947803) Me nomuni na vakacegu ni Turag… Organized by Roni Qalo. | Type: wm, combine, church, service.
April 13, 2014 from 3pm to 7pm – Bethel Fijian Fellowship Assemblies of God Church. The Bay first fijian Assemblies of God.New Hope Assemblies of God.Goldengate fijian Assemblies of God & Bethel fijian fellowship Assemblies of God.(Lotu cokovata) Organized by Bay Area fijian Assemblies of God. | Type: church, service.
February 15, 2015 from 3:30pm to 6pm – San Francisco.CA ~ Evangelistic Sunday ~ Speaker :Rev.Viliame T Naivalu. Veisureti raraba tiko yani ena sigatabu ni Veivakalotu taki. Organized by Evangelistic Committe of GG fijian AOG. | Type: church, service.
April 3, 2015 from 8pm to 9pm – 535 Eddy street Ca San francisco Goldengate Fijian Assemblies of God.# Let's Celebrate Easter together this week. Organized by Goldengate fijian Assemblies of God Church. | Type: church
August 9, 2015 from 2pm to 7pm – MT. OLIVE LUTHERAN CHURCH INTERNATIONAL DAY OF THE WORLD'S INDIGENOUS PEOPLES.As stated in an earlier posting on my FB page, The major event to celebrate this day has been postponed as members will be attending Filimone Raiya… Organized by A. Caucau | Type: church, service

robotstxt: allowed

filter: keep


text:
Oqo na noqu sau ni taro vua e dua na taukei ni bisinisi ka taro vakasala tiko ena ulutaga e ra “Domo Ni Taukei”
Vinaka sara vakalevu na taro vakasala kei na vakavure vakasama. Oqo e dua na vanua ka dodonu mera rai kina na turaga kei ira na marama i taukei veiliutaki ena veitabana vakamatanitu(public sector) kei na veitabana vakabisinisi(private sector). Na sala ni toso cake ni kawa i taukei ena vuravura ni bisinisi e sega ni vakatautaki ena nodra kaukauwa se ‘road block’ o ira na Idia. E vakatau ena noda yalovata o i keda na kawa i taukei ka da tu ena veitabana lelevu se lailai vakacakacaka. E sega talega ni tiko ena blue print. Me vaka ni da sa raica, ni blue print e tosoi cake ga kina e dua nai lawalawa lailai sara, ka da sega ni umani vata taucoko ena kena wasei vakarabailevu na tiki ni ‘pie’. E dua nai lawalawa ka dau kania vakalevu na tiki ni ‘pie’ o ya ko iratou na Fiji Indeginous Business Council (FIBC), ia o ya e dua tale na veitalanoa. Na toso cake ni bisinisi taukei e tiko ga ena ligada na i taukei. O keda e da taukena se da ‘influence’ taka tu na kabani levu duadua ena dua na vanua, o ya na matanitu (Government), ka sega ni dodonu me tao tiko kina vakalevu na noda bisinisi. Na kaukauwa ni toso se ‘thrust’ ni bisinisi i taukei ena vakatau vakalevu mai na veitokoni mai vei ira na noda ka ra tiko ena veitabana vakamatanitu. Kevaka o iko e dua vei ira nai liuliu ena tabana o tiko kina, e kena i balebale ni tu vei iko na ‘power to influence’. Kevaka o sega ni o cakava tiko, ia, oqori e dua na vuna e sega ni toso vinaka tiko kina eso na bisinisi taukei. Tu vakadua, kua ni raikivi. Veivuke. Dodoka na ligamu, baleta ni dua na bisinisi i taukei e gadreva na nomu veivuke. Kevaka e dua na gauna eda bau sotava na i taukei ka gadrevi vakalevu kina na veilomani, na cakacaka vata, na duavata, na veitauri liga, na veimaroroi, ia oqo sara ga na gauna o ya. Au vakamasuti kemuni tiko kina na veiliutaki kei kemuni na cakacaka ena veitabana vakamatanitu kei na vei kabani eso mo ni veivuke ena kena dolavi na katuba ni torocake ni bisinisi taukei.


text:
iVakavuvuli Vakaivolatabu
Era tu ena iVolatabu na isaunitaro bibi me baleta na bula. Sa vakadindinataki qori ena vica vata na senitiuri. Ena iwasewase qo, o na raica ni yaga dina na ivakavuvuli vakaivolatabu.—2 Timoci 3:16, 17.
Ka Vovou
SAUMI NA TARO VAKAIVOLATABU
Na Cava na iNaki ni Bula?
O bau lomatarotarotaka se, ‘Cava na inaki ni bula?’ Vulica na isaunitaro qori mai na iVolatabu.
SAUMI NA TARO VAKAIVOLATABU
Na Cava na iNaki ni Bula?
O bau lomatarotarotaka se, ‘Cava na inaki ni bula?’ Vulica na isaunitaro qori mai na iVolatabu.
Yaga ni iVolatabu
Vakacegu kei na Marau
Na iVolatabu sa vukei ira e levu ena nodra nuiqawaqawa kei na ituvaki e dau vakararawataki ira, e vukei ira me vakainaki nodra bula.
Vakawati kei na Vuvale
Levu na ka dredre e sotavi ena vakawati kei na vuvale. Ena vakavinakataka qai vaqaqacotaka na veimaliwai ena vuvale na ivakasala yaga ena iVolatabu.
iVakasala Vei Ira na iTabagone
Raica se yaga vakacava na ivakasala ena iVolatabu ena dredre era vakila na itabagone.
Lesoni ni Vuli Vei Ira na Gone
Vakayagataka na qito vakaivolatabu kei na so tale na ka ni vuli mo vakavulici luvemu kina ena veika vakayalo.
Cava e Kaya na iVolatabu?
Saumi na Taro Vakaivolatabu
Raica na isau vakaivolatabu ni taro me baleta na Kalou, vuvale, rarawa, taro me baleti Jisu, kei na so tale.
iVukevuke ni Vuli iVolatabu
Digia na iwalewale ena rawa ni vukei iko me yaga qai marautaki nomu vulica na iVolatabu.
iTukutuku Makawa ena iVolatabu
E veivakurabuitaki ni yacovi keda sara mai nikua na iVolatabu. Dikeva na ivakadinadina ni kena donu qai nuitaki na itukutuku makawa ena iVolatabu.
Veika Vakasaenisi kei na iVolatabu
Vakacava e duavata ena veika vakasaenisi na iVolatabu? Ena kilai qori ni veidutaitaki na ka e kaya na iVolatabu kei na nodra vakadidike na saenitisi.
Na Cava Eda na Vulica ena iVolatabu
Ena vukei iko na ivola qo mo kila na ka e kaya na iVolatabu ena so na ulutaga me vaka na vuna e yaco tiko kina na rarawa, kedra ituvaki na mate, sala me marau kina na vuvale, kei na levu tale
Vuli iVolatabu kei Ira na iVakadinadina i Jiova
Vuna mo Vulica Kina na iVolatabu
Na iVolatabu e sa vakacegui ira e milioni e veiyasa i vuravura ena veika era dau lomatarotarotaka tu me baleta na bula. O via vakacegui tale ga ena nomu lomatarotaro?
Na Cava e Dau Caka ena Vuli iVolatabu?
Ena veiyasa i vuravura, era kilai na iVakadinadina i Jiova nira veivakavulici wale ena iVolatabu. Raica na kena icakacaka.
Kerea Mo Vuli iVolatabu
Rawa ni o vulica wale na iVolatabu ena gauna kei na vanua e ganiti iko.


text:
Lt. Col. Ratu Tevita Uluilakeba Mara
“Thumbs up for Democracy”
Fellow Citizens of Fiji
Firstly I call upon Khayum and Bainimarama to end the Public Emergency Regulation (PER). If they are doing good a job, as they say, they have nothing to fear. The papers will sing their praises and the public will only march in support of the illegal military junta. Why then are they too scared to remove PER? The military junta won’t remove PER because they know without it they would be driven from power by the voices of the people.
I have received so much support from both inside and outside Fiji, I know that the time is right for Khayum and his puppet to step down. Frank you were my commanding officer once. Now I am free to say these words. “You have been in charge for nearly 5 years, You talk about following a roadmap to true democracy in Fiji. Once again you are lost because Fiji is not heading anywhere for democracy because it is already a dictatorship. Instead of taking the country forward, the only direction you have lead Fiji is backwards. Now it is my duty to ask you to step aside and let the people of Fiji pick the Prime Minister they want. "
Over the coming weeks, I will travel the region to discuss with the Pacific leaders the real situation in Fiji and I will discuss the Roadmap on how we will return Fiji to democracy in the shortest time. Unlike your Roadmaps, it will be published within the next 2 weeks and not remain a mystery to the people years after being announced.
I have already started to talk to people who share my cause both inside and outside Fiji. Their support has been overwhelming and many are positively looking at their own contribution to bringing about democracy in Fiji.
I have also been touched by the emails, phone calls, and comments on the Internet. Thank you it means a lot to me that so many people say I am doing the right thing. Many of you are putting your faith in me to bring about the end of this military junta. I will not let you down.
Fellow Citizens Who Want Democracy, I want to ask you all to do one small thing for me. Whenever you meet your friends, your family and your colleagues I want you to give a “thumbs up for Democracy”. You will be doing nothing illegal you cannot be arrested by the police; you cannot be taken in by the military. But everywhere you go, smile at the people you meet in particular soldiers and policemen and give them the thumbs up, you will be moving Fiji ever closer to democracy.
Finally to the illegal government spokeswoman, as an Australian we welcome you back to our beloved country, having returned from five months of leave paid for by the taxpayers of my country it is about time you earned the money and started speaking the truth because Australia is certainly one of the best democratic countries in the world where it symbolizes freedom of individuals in particular freedom of speech, I now challenge you to convince the Junta to lift media censorship immediately. Otherwise we the citizens of Fiji would rather not hear nor see you misinforming us in the future.
Dear Coup 4.5
1) I am against coups. The 2006 coup has achieved none of its intended goal. In fact, it has done the opposite and turned Fiji into a dictatorship. As I have said before, I regret my part in the 2006 Coup.
2) I will return to Fiji and I will answer to the people for my part in the 2006 Coup.
3) I have no plans to be part of the caretaker Government that will replace Bainimarama and Khaiyum.
Message to the Nation
Lt. Colonel Tevita Uluilakeba Mara “Thumbs up for Democracy - Fijian”
Kemuni na Turaga, Marama Bale
Kemuni nai Talatala ni lotu
Vei kemuni na turaga na marama na lewe ni vanua o Viti.
Au gadreva meu na vosa nikua baleta na dua na Viti vou, se vanua eda gadreva kece meda taukena, ka sega ni veiliutaki veilecayaki erau mai vunautaka tiko vakaukauwa o Khayum kei Bainimarama me noda na lewe ni vanua.
Taumada, au via vakaraitaka yani vei rau o Khayum kei Bainimarama me rau sa bokoca na lawa ni leqa tubu koso raraba se Public Emergency Regulation (PER). Kevaka erau cakacaka tiko vakadodonu, erau sega dodonu me rau rere. Ke a vinaka tu na veiqaravi ni nodrau veiliutaki, ena vakaraitaki ena nodra na marau na lewe ni vanua ka ra na tayabe ena veitokoni vei rau. Na cava beka erau rerevaka tiko kina na bokoci ni lawa ni leqa tubu koso raraba se Public Emergency Regulation (PER)? Erau kila vinaka tu, kevaka e bokoci na lawa ni leqa tubu koso raraba se Public Emergency Regulation (PER) era na tucake na lewe ni vanua ka kudruvaka na veiliutaki vakaivalu ka vakakina ena nodra vinakata me vakatikitiki tani ko Bainimarama kei Khayum.
Au sa mai ciqoma na nodra veitokoni na lewe I Viti kei ira mai na vanua tani. Sa kena gauna vinaka oqo me rau sa cegu o Khayum kei Bainimarama. Comd kemuni a noqu liuliu tu ena dua na gauna, io oqo au sa galala mai ena ruku ni nomu vakatulewa. Au sana via vakaraitaka yani eke edua nai tukutuku mo rogoca ka kila.
“Tekivu ena nomu mai veiliutaki ena lima na yabaki sa oti e gusugusumu voli nai tuvatuva se roadmap mo kauti Viti ena veidigidigi. E kani rarawa meu tukuna ni ko sa mai butu sevata na nomu I lakolako ka sa mai veilecayaki tu kina na nomu veikau kina dua na Matanitu gagala. Na veivakasaurarataki ni nomu veiliutaki esa I vakadinadina ni ko sa tiko ena dua na vakasama tani.
Sa mai wewe wale tuga ni gusumu ni ko sa kauti Viti tiko ki liu ka ni o sega tiko ni ko vakila, ni da sa suka tale tiko I muri. Sa noqu I tavi meu sa tukuna vei iko eke, mo sa tu vakatikitiki ka me rawa ni soli na galala vei ira na lewe ni vanua mera digitaka na nodra I liuliu vou vaka Matanitu.
Au sa bolei iko tale ga mo vakaduria tale na BLV e na kena gauna totolo duadua ka suka na Koniferedi ni Lotu Wesele kina na kena I tuvatuva makawa. Kena sega ni o vakayacora rawa e rua na ka bibi oqo o sa vakadeitaka vei keimami nai taukei, ni sega ni lomamu dina mo kauti keda kina dua na viti vinaka ka sa nomui naki vuni ka vadi duka tale me vakamalumalumu taki, noda bula raraba nai taukei ena noda vanua solia vei keda na noda kalou me da bula veicurumaki kina kei ira na duikaikai.”
Ena vica na macawa mai qo, au sa na veisiko wavoki tiko ena vei vanua ena loma ni pasifika, meu laki veitalanoa kei ira na veiliuliu ni Matanitu ka vakaraitaka talega vei ira na i tuvaki dina kei Viti ena gauna oqo. Keimani sana veitalanoataka tale ga kina, e dua nai tuvatuva vou kei Viti ena kena vakasukai lesu tale na veiliutaki vakamatanitu vei ira na lewe ni vanua ena kena gauna totolo duadua.
E na rua na macawa mai oqo e sana mai tabaki kina nai tuvatuva vou oqo se Roadmap, ka sega ni vaka na nomu tuvatuva ka sa mai veisau vakarua ni oti nomu a kovei na matanitu e 2006, ka vakavuna tu qo na nodra loma tarotarotaka na lewe ni vanua ni oti na kena kacivaki.
Au sa mai marautaka vakalevu na nodra veitokoni e levu na wekada mai Viti ka vakakina mai vanua tani kara duavata tu kei na noqu nanuma. Era sa vakadeitaka tu na nodra veitokoni kei na nodra na vakaitavi me kau lesu tale ko Viti ena veidigidigi vaka lewe ni vanua.
Au sa mai vaka yaloqaqataki vakalevu ena vei talanoa ena monalivaliva, talevoni kei na levu ni vola ni veitokoni e gole tiko mai ena internet. Vinaka valevu sara na nomuni veitokoni, e sa mai vakadeitaka sara vakalevu na cakacaka esa mai qaravi tiko e ke. Au kila ni sa tiko na nomuni veivakabauti vei au meu tinia na cicivaki ni veiliutaki nei Bainimarama kei Khayum. Au na sega ni vakayalolailaitaki kemuni ena nomuni vakanuinui vakatabakidua tiko mai.
Vei keda na veiwekani ni vanua lomani o Viti ka da duavata tiko e na kena vakadeitaki tale na veiliutaki sautu ena noda vanua. Au sa kerei kemuni me sa noda I vakatakilakila na kena dau laveti na noda qaqalo levu se dovidovi ni kakana vei ira eda sotova se “Thumbs up for Democracy”. E da na sega ni vesu se vakatarogi mai vei ira na Ovisa kei na Mataivalu. Na noda I vakatakilakila oqo se “Thumbs up for Democracy” e da na dau veivakananumi tiko kina, ni sa voleka tikoga mai na gauna me sana cava kina na veiliutaki vakailoa oqo.
God Bless Fiji
Me vakalougataki taki Viti tiko na Kalou
Thank You
Vinaka Sa’ka vakalevu


text:
Da raica lesu mada na i tekitekivu.
E dua na vosasosa vakavalagi e va koto qo “where the Church goes the Nation goes”- “na vanua e vakanaulu kina na Lotu ena muria na Vanua”. Sa dua nai vosavosa dina. Ni da sarava lesu na toso ni gauna mai na gauna a tadu mai kina ki Viti na Lotu da raica ka vakadinadinataka ni a cila e dua na rarama levu, rarama ni siga vou, rarama ni veivakurabuitaki, dolavi na matada, bale nai wau ka oti yani na veikanikani. O ira na noda qase era a lotu vakayalo ka vakaidina. O ira nai talatala era a tawasei ira mai na bula vakavuravura ena nodra vakasavasavataki ira kina cakacaka ni Kalou. A vakatobuicu na qaravi tevoro kei na qaravi vu. Dua ga na yaca e lutu mai na gusudra na noda qase, oya na yaca ni Gone Turaga o Jisu Karisito. Jisu Karisito. Jisu Karisito. Kalougata tiko o Viti ena vuku ni nodra a dinata na Kalou o ira na noda qase.
Toso tale tiko na gauna.
Nikua sa veicalati nai yaloyalo ni tamata ni Kalou. Ni ra vakatautauvatataki kei ira ena vicasagavulu na yabaki sa oti, era ‘no class’. Nikua era sa dau mateni ena yaqona, dau vosavosa ca ka dau veiwali ca. E ra dau gunu yaqona vakasivia. Na roka ni yalodra e sosoko ena veika era vatiloma. Nai Vola Tabu e vakatavulica ni ra vosa o ira qo e lako vata tu mai kei na nodra lua. Kena i balebale ni da rogoca ka tugana na nodra vosa eda sa tiloma tiko na nodra lua. E sese tu o Viti nikua baleta ni ra sese tu o ira nai talatala. Ke vinakati me maroroi na kawa i Taukei kei na vanua o Viti ena gauna ni veivakatovolei eda lako curuma tiko qo, ia, mera na dinata taumada nai talatala na nodra kaci ka vakasaqara na Kalou. Me ra tawasei ira ka ni cakacaka ni Kalou e cakacaka savasava. Mo ni tawasei kemuni nai talatala baleta o kemuni e dodonu mo ni domo ni Kalou ki na vanua.
Meda kilai Koya tale mada. Meda vakasaqarai Koya tale mada na noda Kalou, nodra Kalou na noda qase, ka me na nodra Kalou tikoga na noda gone!


text:
Update: 10:24AM NA i cabocabo ni soro ka ra dau mai vakacacabo kina na neimami qase vua na Kalou ni lomalagi ka ra dau cibitaka voli ena nodra dela ni gauna.
Oya na veika e cauraka toka ko Livai Boginivalu e dua vei ira na bati ni vanua ko Naloto ena loma ni vanua na Wainibuka.
�Keimami dau rogorogoca tu ga ni ra a sa lotu makawa tiko mai na neimami qase ni bera ni qai cabe mai na veilotu tale eso ka ra sa mai taurivaki tiko ena gauna qo ena noda vanua,� e kaya o Boginivalu.
E kuria na nona itukutuku na mata ni tikina o Naloto qo ni vakadinadina levu ni ra sa lotu makawa tiko na vuda ka ra tawa vanua taumada e Viti ni oti na kena biu mai ko Nakauvadra ni tiko eso na yaca ni vanua ka ra dau mai qarava kina na nodra Kalou na noda qase.
�E dua na yaca ni delana e tiko qo vei keimami e Wainibuka ko Naicuvacuva i Jiova, qo na delana era dau mai qarava kina na Kalou na neimami qase era tawana na Wainibuka ena gauna oya,� e kaya.
Ia, na kena butuki na koro makawa ni yavusa Naloto ka volekata na koro ko Nasau e laurai kina e dua na i tuvatuva vatu cecere ka rewa sara e cake ena koro makawa qo. Na kena rewa e tiko sara kina 12 na mita ka dredre sara na kena cabeti na i cabocabo ni soro qo ni baba vatu wavoki.
E vakaraitaka ko Boginivalu ni oya na delana era dau mai masu kina na qase ni Naloto ena veigauna ni nodra qarava na Kalou. E matalia toka na cabocabo ni soro qo ni dabe toka kina e 12 na vatu ena dela ni cabocabo ni soro.
�Na 12 na vatu e dabe toka ena dela ni vatu qo na i vakatakilakila levu ga ni 12 na mataqali Isireli ka matata tu vei keimami na kena i tukutuku,� e kaya o Boginivalu. E kuria o koya ni levu sara nai tukutuku e sa rogo tu ena gauna qo ka laurai na kena i vakadinadina ni ra sa lotu taumada tu na noda qase ni bera ni qai cabe mai na lotu vakarisito. �E dina taucoko oya ni ra sa lotu rawa tu na noda qase me vakataki keitou na kai Naloto keimami sa rarama rawa tiko ka ni tu na kena i vakadinadina na nodra i cabocabo ni soro na neimami qase ni koro makawa qo a tawani ena lima na drau ki na ono na drau na yabaki sa oti,� kaya o Boginivalu.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Ni sa yadra tale na lewe i Viti
Ki vua na i liuliu ni mataivalu
Commodore Josaia Voreqe Bainimarama,
I saka,
au kila ni o au e dua wale ga na cauravou i taukei ka na sega sara ni na bibi na noqu i vola ena mataka vinaka ni siga nikua.
Ia au kila niu na vosa tiko qo au na vosa tiko ena vukudra na i wase levu ni cauravou kei na goneyalewa i taukei ka keimami sega ni duavata kei na nomudou veiliutaki na matanitu kei na mataivalu. Oqo e sega ni i vola ni veicoqacoqa, ia, e i vola ni vakamamasu, vakatakekere, mo dou vakalesuya na veliutaki ka me sautu tale kina na noda vanua. Au kila ni na levu na vakasala o ni rogoca tiko nikua, mai na mawi kei na i matau, ia, au kerea walega mo ni na solia walega e dua na nomuni gauna lekaleka mo ni rogoci au kina. Baleta ni na cava e dua na siga ena cava tiko ga kei na dina qo ni o kemuni e nomuni nai otioti ni vakatulewa ena i tikotiko ni mataivalu.
Na veivosoti e ka rawarawa sara. Na tiko lomavata e ka rawarawa sara. Ke sa mate rawa na Karisito me bokoci kina na noda i valavala ca, e sega sara ni dua na kena dredre me yaco kina na veivosovosoti ena noda vanua ena vuku ni veika sa mai yaco. Oqo na noda vanua. Eda lewa tu ga o keda na i taukei. Na kena dina e tiko ga vei kemudou ena nomudou dabe ka veitalanoa kei iratou na lewe ni Bose Levu Vakaturaga vaka tale ga kina kei ira na lewe ni vanua ka vakauasivi sara ko iratou na matavuvale nei ira ka ra sa mai vakaleqai. Dou nanumi Viti. Dou nanuma na kawa i taukei. Dou nanumi keimami.
Me da kakua ni vakabalavutaka na veivosaki. De da na qai veivutuni sa bera.


text:
Koro
Yanuyanu ko Koro — E dua na yanuyanu e Viti.
Na yanuyanu oqo ko Koro e kilai levu ena noda vanua ni yanuyanu ni marau ka ra kilai tani na kena veimatasere ena buturara ni veivakamarautaki. Ia e lailai sara nai tukutuku me baleta na kenai yaubula se na veivakatorocaketaki eso. Ko Koro e kaono tiko ni yanuyanu levu ena noda vanua, ka tiko kina e tinikava na koro ka rauta ni 109 na kilomita vakarivirivi na kena levu.
Manumanu Vuka e Koro[Veisautaki | edit source]
E tolusagavulu taucoko na levu ni manumanu vuka e kunei rawa ena vakadidike oqo. E ruasagavulu ka lima na manumanu ni vanua ka lima na manumanu ni waitui. E lima na manumanu vuka ni vanua e nei Viti duadua; aya na Kaka, Kula, Soqe, Reba kei na Delakula. Mai vei iratou na lima oqo, e kunei ni sa bau levu dina nai wiliwili ni Kula kei na Kaka. Ena yaga me dikevi tale mada se cava e vakavuna na levu ni kedrau wiliwili.


text:
Update: 11:39AM E RAU sa mai wili talega ena timi ni tadra ena sotasota ni rakavi lewe ya vitu mai Sauca Aferika e rua na noda cauravou ni Viti.
Ko i rau na cauravou ni Viti qo ko Amenoni Nasilasila ena timi ni Fiji Airways 7s kei Vilimoni Koroi mai na timi ni Niu Siladi.
Ia na vo ni cauravou ka okati ena timi qo ko Tim Mikkelson mai na timi ni Niu Siladi, ko Philip Snyman ena timi ni Sauca Aferika, ko Mike Fuailefau kei Justin Douglas mai na timi ni Canada kei Roderigo Etchart mai na timi ni Argentina.
Ia, na timi ni Viti esa na qito vata tiko kei na timi ni Niu Siladi, Samoa kei Rusia ena sotasota ni Tobu A mai Sydney ka na tekivutaki tiko ena i ka 26 kina i ka 28 ni Janueri ni 2018.
Ni da dewa sara yani kina sotasota ni qito mai Vanuatu ena sotasota ni Pasivika e vakaraitaka ko Wayne O� Connor na i liuliu ni matatimi ni Viti ni nuidei ni ra na tomana na kena rawati na koula na noda dauqito era sa qai yaco yani ki Port Vila.
E kaya ni ra sa biubiu oti mai eso na noda dauqito era sa rawa metali oti me vakataki iratou na noda lewe ni timi ni Fiji Barbarians ka ratou la�ki rawata na siliva ena qito kei Samoa.
E kuria o koya ni nuitaka ni rawa ni ratou na qito vinaka na noda dauveivacu ena macawa qo.
Ia ena gauna qo sa karua tiko o Viti ena 16 na koula, 12 na siliva kei na 14 na varasa.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Fiji's Family Network
72 members
CAVA NA NOMUNI VAKA SAMA ENA VANUA : Na kenai tovo, i valavala e salavata kaya , kei na kena vei liu taki vaka VANUA :Se na cava me caka vueta na VANUA mai na noda i tovo dina vaka vanua vakarau ni…Continue
Started May 29, 2011
Ni sa bula mai na kawai taukei e Viti kei vuravura eda semati tu ena (Matavuvale Network) : Na Cabe na mata ni siga ni Vanua o Viti :Edua na profisai ka kunekune taki ena yabaki 2ooo ADka cabe…Continue
Started this discussion. Last reply by Delz Jun 14, 2010.
Added by Sakaraia Bulivakarua
Totoka dina vakaoti nomuni photos my tau....wananavu. Kalougata tiko na sasaga kei na qaravi tavi mai noda.
hey my Tau, io au sa wai ni diva takini iko sara jikoga. hahhahahhaha. Tau baleta ni sa da diva jiko yani qai va diff diff tale jiko, io eh! se bo gaaaaaa hahahhhahaiiiiiiiiiiii. vinaka my Tau.
hey my tau!!! o rogoca ni sa jiko dua na ose i yasani vale l0l
bula my tau, drau pini ga kei medan hahahahahhaha.
bula vnk , long time...i hope u guys r doin ok n weather at home is treatg everyone bthere gd..take care...god bless...lolomalevu, adi


text:
ULUTAGA LEVU | AGILOSI—ERA BULA DINA? VUNA MO KAUAI KINA
Era Dau Veivuke na Agilosi?
Rau vakaitikotiko e Curaçao o Kenneth kei Filomena. Dua na Vakarauwai rau lai sikovi rau qori e dua na veiwatini ratou dau vuli iVolatabu vata.
E kaya o Kenneth: “Ni keirau yaco yani, e sogosogo tu na vale, keirau sega tale ga ni raica na motoka. Ia vaka ga e tukuni vei au meu qirita na nona talevoni o radinivale.”
E vakabula mai o radinivale qai kaya ni lai cakacaka tu o watina. Gauna e rogoca kina ni rau sa tu e matanivale o Kenneth kei Filomena, e lai dolava na katuba qai kacivi rau i vale.
Erau kidava na veiwatini ni matatagitagi tu o radinivale. Ni masu o Kenneth me tekivu nodratou vuli, e sorova na tagi o radinivale. Rau mani tarogi koya o Kenneth kei Filomena se cava e leqa.
E kaya o radinivale ni a nanuma me sa vakamatei koya ena yakavi ya. Ni vola tiko e dua na ivola vei watina, sa qiri yani o Kenneth. E kaya o radinivale ni lomabibi, rau mani wilika vua o Kenneth kei Filomena eso na tikinivolatabu veivakacegui. E vakayaloqaqataki koya dina qori, e veisautaka sara ga nona rai.
E kaya o Kenneth: “A vinakata dina o radinivale na veivuke. Keirau vakavinavinaka kina vei Jiova ni dusimaki keirau ena vukuna e dua na agilosi se na yalona tabu me keirau qiriti koya me rawa ni vukei!” *
Vakacava e donu nodrau rai o Kenneth kei Filomena ni veivuke na Kalou ena vukuna e dua na agilosi kei na yalona tabu? Se a vakacalaka ga nona qiriti radinivale o Kenneth?
E sega ni vakadeitaki qori, eda kila ga ni dau vakayagataki ira na nona agilosi na Kalou mera vukei vakayalo kina na lewenivanua. Kena ivakaraitaki, e kaya na iVolatabu ni veidusimaki na Kalou ena vukuna e dua na agilosi, me gole na daukaulotu o Filipi me lai vukea vakayalo na matanivanua ni Iciopea.—Cakacaka 8:26-31.
Era vakavulica e levu na lotu ni tu vei ira na kabula vakayalo na kaukaua vuni. Eso na kabula qori e tukuni nira dauloloma ra qai dau cakava na loma ni Kalou se nodra itavi mera dau veitaqomaki. Era vakabauta e levu nira bula dina tiko na agilosi, qai tiko na sala era dau veivuke kina ena nodra bula. Ia eso tale era sega sara ga ni vakabauta nira bula tiko na agilosi.
Era bula dina tiko na agilosi? Ke ra bula dina tiko, era vu mai vei? Cava meda kila me baleti ira na agilosi? Vakacava era dau veivuke? Meda sauma mada e vica na taro qori.
^ para. 8 O Jiova na yaca ni Kalou e tukuni ena iVolatabu.—Same 83:18.


text:
Na Veivakalaboci ni Foreign Troops Intervention
A vakadeitaka mai e dua na noda Turaga ni Valu ni sa baci kama tu qo vaka na veigasau mai na loma ni keba ni Mataivalu e Delai Nabua na i tukutuku ni nona sa baci beitaki tiko o Paraiminisita Laisenia Qarase ni sa baci vakasaga tiko me kabai vakaivalu mai na noda Vanua mai na Mataivalu mai vanua tani me vakataki Ositerelia kei Niu Siladi.
E kaya na Turaga ni Valu qo ni vaka me ra sa vakasesei tu na noda lewe ni Mataivalu ka me sa dina kecega na veika e vakaraitaka toka mai o nodrai liuliu o Bainimarama. [“The Boss is always Right” ].
Vei keda na vakamuria tiko mai vakavinaka na veika e yaco tiko e noda Vanua, eda kunea ni oqo e dua ga na lasu kei na veivakalaboci levu ka me uturi tikoga kina na nodratou yameyame ni buka se na propaganda [misinformation campaign] strategy ni Mataivalu.
Na veika qo eda vakadinadina taka ni sa mai vesu mona taki ira vakaukauwa sara tu ga na lewe ni noda Sotia.E matata vakasigalevu tu vei keda ni ratou sega ni vinakata na veiliutaki tiko kina Mataivalu ni Viti na kena kabai yani vakai Valu na noda Mataivalu baleta ni sega ni tu na kaukauwa kina ni Mataivalu ni Viti me veivorati. E sega talega ni ka rawarawa na kena curumi yani vakaukauwa e dua na Vanua [on Sovereignty Principles] mai vei ira na Mataivalu mai vanua tani.
Sa beitaki toka mada ga o PM Qarase ena gauna oqo [as a scapegoat] me rawa na i ulubale me ra vakacegui ka vunitaki toka kina na dina mai vei ira na noda Cauravou e Delainabua….Keep the Fire and False Alarm Burning!!!.
E sa vakadeitaka tale ga vei keda na vakaitamera kei na levu ni ririko, na rere kei na nui qawaqawa sa tiko vei iratou na veiliutaki mai na loma ni keba mai Delainabua ena kena sa vakilai ni sa toso volekati ira mai na siga ni tatamusuki!!!!..


text:
E SEGA ni ka vou na qito rakavi lewe ya vitu ki vei iratou na cauravou ka ratou sa na matataka yani na noda vanua e na valataki vanua ki Parisi kei Lodoni e na macawa oqo.
E kaya na dauniveivakatavulici e na timi ni Nasinu o Sailosi Naiteqe ni dina ga ni ra gole e so na gone vovou, ia, na kila ni qito rakavi lewe ya vitu e sa curuma tu na nodratou dra.
?Na gauna ni noda gone, eda sa dau qitotaka na tavaya, se na niu drokai me noda polo ni raka, na ka walega e qai mai vakavulici vei keda oya na lawa e dodonu me vakatabui, me vaka na veivesu e cake kei na vica tale.
?Na ka e da duidui kina kei ira na gone ni valagi, baleta o ira, na ka kece e vakavulici vei ira, me vaka na veipasi na mataqali caqe ni polo kei na vuqa tale,? e kaya.
Ia, na noda timi ni Viti, ni sa dua ga e sa toka vinaka na i tuvaki ni yagona, ka vakakina na yalona, e sega ni dua tale na timi e na vakalatilati e matadratou.
Kuria o Naiteqe ni ratou sa vakacakacakai iratou mai na noda cauravou e na qito ka vakanamata tu kina o vuravura taucoko, ka vakayacori mai Hong Kong.
E levu sara ga na dau vakadidigo e na veiyasai vuravura era tukuna ni na druka sara ga vakaca o Viti vei Aferika ni se bera madaga ni tekivu na qito, ka kena i karua ni ratou sa qoqota oti mai e vica na koula e na sotasota sa oti.
Ia, e leqa ni mai veisautaki na vakanananu kece oya e na nodratou mai kai saiva e na fainala.
?Oya gona na veika au tukuna tiko, ni timi ni noda vanua, ni dua ga e sa tiko ruarua vua na i vakatagedegede ni yago e na kena veta e cake, kei na kaukauwa ni yalo, e na sega ni dua na timi e tao e matana,? e kaya.
Sa nuitaka tu o Naiteqe ni na dua na qito vinaka e ratou na vakayacora na noda toa ni vala e na macawa oqo, ka sa nuitaka ni da na veimasulaki vei iratou na cauravou kei na nodratou dui matavuvale, ka vakabibi talega me da solia na noda veitokoni vei Gareth Baber na dauniveivakatavulici vou.
Me yacova mai oqo na i ka vitu ni wavoki ni sotasota ni HSBC World Rugby Sevens, o Viti e se qai qaqa ga vakadua, a ya mai Hong Kong ka sa i karua tiko e na i tuvatuva ni poidi, ka se liu tikoga na timi tagane ni Aferika.
E vakabauta tiko o Naiteqe ni na dua na i rogo e na sotasota e rua ka sa vo tiko oqo, ka meda na vakanamata, ka vakanuinui ni ratou na vukica na uto na noda cauravou me rawa ni kila o vuravura ni sega tale ni dua e jabeni me vakataki iratou.
Na noda mata timi ni Viti e ratou na tobu vata tiko kei na timi ni Rusia, Samoa kei Ositerelia e na sotasota ni macawa oqo.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Au sikova tiko e vica na ‘blog’, na Hydenceek kei na WFC kau raica tiko kina na kena sa kerei tiko kina meda masumasu ena vei tini na kaloko, meda masulaki Viti kei keda na lewena, da dau masulaka talega na noda bula yadua. Au veivakauqeti tiko vei keda kece na lewe i Viti meda veitokoni ena masumasu, me basuki na i lati ni butobuto, sereki na vakasama, sereki na yalo, vakatawagataki na i le ni meca, ceburaki taucoko mai ko ira era tokona tiko na ca ka ra cakacaka tiko vakabutobuto, ka toso ki liu na noda vanua.
Na ka e sa yaco tu nikua ena noda vanua e tautauvata sara ga na ka e a yaco ena gauna nei Esiteri, ena i Vola Tabu makawa. E a dua na tamata cakacaka vakabutobuto ka a saga me ra vakawabokotaki na Isireli. Seva nai naki baleta ni rai tiko o koya e lewa- Jiova na Kalou, ka Turaga ni Lewa ni veimatanitu e vuravura. Nikua era tiko talega e Viti nai lawalawa ka ra saga tiko ena kena kau laivi nai dodonu ni i kawa i Taukei ena nona vanua. Era curuma vakaukauwa na buturara ni lawa, ka ra vakaveitaliataka. Sa sega mada ga vei ira na madua baleta ni ra yavutaka na nodra toso ena kocokoco ka veicoqacoqa kei na noda i vakavuvuli o ya ‘mo kakua ni kocova nai yau ni kai nomu’. Era veidigitaki ka vei ‘promote’ taki vakaveitalia. Nai Vola Tabu e vakatavulica na ‘Promote what is Proven’ ka vakatokai na ‘Timothy Principle’. Koya e yaco tu qo sa kena veibasai. Ke sa rawa mada ga vei ira eso oqo me ra lade tutu se ‘rank’ ena loma ga ni vica na vula- kiaaaaaah gonei, vakacava me tou sa lai sotia taucoko ga yani!


text:
Na veika e tu me ra vakayagataka ko ira era vosa Vakaviti
E sega soti ni levu na i vola e volai e na vosa Vakaviti e tu e na veivale ni wilivola e Weligitoni, ia e rawa ni ra taleitaka na veika e tu na i taukei mai Viti.
Na niusiveva
E tu e na veivale ni wilivola na misini ni veitaratara vakakomipiuta e rawa ni vakayagataki me wiliki kina na niusiveva na Fiji Post (e na vosa Vakavavalagi), Fiji Sun (e na vosa Vakavavalagi), Fiji Times (e na vosa Vakavavalagi) kei na Fiji Live (e na vosa Vakavavalagi). E sega ni saumi.
E sega na i lavelave ni veiniusiveva oqo e na vale ni wilivola, ia e buta katakata taucoko na i tukutuku e wiliki e na komipiuta.
Na i vola ni wilivola e na vosa Vakaviti
E nanuma tiko na vale ni wilivola na Central Library e Weligitoni, me vakalevutaka cake na i wiliwili ni i vola e volai e na vosa Vakaviti me baleti ira na uabula. Keitou vinakata sara ga me keitou na vakasamataka na nomu Nanuma me baleta na kena voli.
Na i vola e tu e na vale ni wilivola na Central Library kei na vale ni wilivola e Newtown: Bula Vakavanua 306.089994 SER.
Me kilai talega ni tu e so na nodra i vola ni talanoa na gone ka volai e na vosa Vakaviti, e na i taba vale e ra ni vale ni wilivola na Central Library, ka vaka kina e na veitabana ni vale ni wilivola. Oqo e tolu vei ira na i vola:
- Na Wiliwili : counting numbers in Fijian and English
- Na Veiroka : colours in Fijian and English
- Matua Vosa : Fijian alphabet with English translations
(Era tu na i vola oqo e na vale ni wilivola na Central Library kei na vale ni wilivola e Johnsonville, Karori, Kilbirnie, kei Newtown.)
Na i vola e volai e na vosa Vakavavalagi
E rawa ni ra tauri me ra la'ki wiliki e vuqa na i vola, ka me macawa 3 na kena dede. Era tuvai na i vola e na dua ga na i vakarau ni nabataki i vola e na veitabana ni vale ni wilivola taucoko sara. Me vaka oqo: era okati na motoka, motopai, kei na laiseni ni draivataki lori lelevu e na ruku ni ulutaga The Road Code, ka ra tuvai e na vata naba 343.0946 DON. Era tu na kena i lavelave e na veivale taucoko ni wilivola, ka rawa ni ra tauri me macawa 1. Kevaka e sega ni tiko e dua na kena i lavelave, e rawa ni tauri tiko vakawawa vei iko ke ko vakayagataka na nomu Library Card.
Oqo e so na ulutaga e rawa ni yaga vei iko:
- 005: Komipiuta
- 320.00 SEC Securing a peaceful Pacific
- 428: na vuli vosa Vakavavalagi
- 500s: na vuli vakadidike, na vulici kei na dikevi ni veika e tu e lomalagi kei na maliwa lala, na veika bula taucoko e vuravura - kau kei na manumanu, (okati kina na 508.9611 RYA Fiji's natural heritage kei na 597.099 RAN Reef and shore fishes of the South Pacific
- 613-616: na veika me baleta na bula, ka wili kina na mate ni suka, momosi ni i sema ni yago, kei na tubu ni dra
- 635: na teitei
- 640-649: na veiqaravi e loma ni vale, na cula ni i yaya ni vale kei na nodra i sulu na gone kei na uabula, na vakasaqa kei na veiqaravi vakaitubutubu
- 650s: na i tukutuku me baleta na cakacaka e Niu Siladi
- 700s: na droini, na cakacaka ni liga kei na i vakatagi, na meke se danisi, i yaloyalo yavala kei na veivakamarautaki
- 800s: na veika era volai tu vakaivola mai na levu na vanua. E wili kina na serekali, vakatasuasua, kei na veika tale e so
- 900s: na veivanua raraba, na veilakoyaki kina kei na kedra i tukutuku makawa, ka wili kina na i tukutuku makawa kei Viti (954) na kena jokaravi kei na veilakoyaki kina (915.414) - Fijian Lonely Planet guidebook 919.611 FIJ
Na DVD kei na CD ni i vakatagi
The land has eyes / Pear ta ma 'on maf (e ganiti ira na uabula)
E rawa ni tauri na CD kei na DVD ni i vakatagi me 1 na macawa na kena dede, ni ko vakayagataka na nomu i vola palasitika ni lewe ni vale ni wilivola. E lavaki na i sau ni kena tauri na i sau ni kena tauri na veika me Rogoci se Saravi.
Era tiko na CD ni i Vakatagi e na i taba vale e ra ni vale ni wilivola na Central Library, e na vanua ni Veika me Rogoci se Raici (Sound & Vision Centre). Vakaqara na i wasewase ni sere kei na i vakatagi mai na Ceva ni Wasa Pasifika (Music of the South Pacific).
Vakaqara na:
- Kila kei na Voices of Nature, mai vei ratou na Black Rose (CD Fiji BLA)
- Greatest Hits, Daniel Rae Costello (CD Fiji COS)
- Ka La Mau Tapen (CD Fiji COS)
Na vuli vosa Vakavavalagi
Focus on IELTS, Susan O'Connell
Oqo na veika era tu me baleta na vuli vosa Vakavavalagi:
- Na i vola, tevu, vidio, CD kei na CD-ROM me vukea na nomu vuli vosa Vakavavalagi
- Na i vola ni kena vakayagataki donu na vosa, na i vola ni vosa kei na i vola e vakamacalataki kina na i balebale ni vosa
- Na veika me vukei iko e na nomu veitarogitaka na IELTS kei na TOEFL
- Na i vola me baleta na i vakarau ni bula e Niu Siladi, ka wili kina na vakasaqa, veiqaravi vakaitubutubu kei na i tuvaki ni bula
- Na i vola ni talanoa me marautaki
Era tu na veika taucoko oqo e na i wasewase me baleta na nodra vuli ka na uabula, (Adult Learning Collection), e na 420.7 kei na 428.24, kei na vanua e tu kina na Veika me Rogoci se Saravi (Central Sound & Vision Centre). Era tu na veika me baleta na nodra vuli ka na uabula e na vale ni wilivola na Central, kei na vale ni wilivola e Newtown, Ruth Gotlieb (Kilbirnie), Johnsonville, Miramar kei Karori.
E SEGA NI SAUMI na kena tauri e dua vei ira na veika oqo me 3 na macawa na kena dede. E rawa ni ko taura na levu ga ni ka ko vinakata. Kevaka e gadrevi e so tale na i tukutuku, raica na neitou na i dusidusi me baleta na Vosa Vakavavalagi me i karua ni vosa
Kevaka ko vinakata me vakaqarai vei iko e dua na ka ko vinakata, yalovinaka kerei keitou.


text:
Fiji's Family Network
To everybody...who is currently serving,former,families and the supporters of our men in BLUEZ...home and abroad...all welcome in joining this group in encouraging them of their duties in everyday life
Members: 33
Latest Activity: Jul 4, 2015
Fiji Flag .Present & October 10 2015..Draws Near..Continue
Started by Frank Valentine Backhouse Smith Jul 4, 2015.
Comment
Vakabula raraba tu ga yani
Ni sa bula vinaka,na vei wekani ena force....vinaka saka vakalevu na veiqaravi,mai vanua kei na veiyasai vuravura....me noda vata na veivakalougata taki ni Kalou bula.!!
Ni sa bula kece tale mai na lewe ni forum qo. Nuitaka ni o ni a marautaka na weekend ka da vakananuma kina na nona mai mate ka tucake tale kina na Measia, nai Vakabula. Au sa vakauta tu ga yani na vakanuinui vinaka vei keda kece sara kau nuitaka ni na noda vata na Kalougata.
Sa bula vinaka taucoko. Sa totolo sara jiko na toso ni yabaki. Sa da vakararavi tu ga i caka ni na soli jiko mai na veivakalougatataki vei keda taucoko sara. Au sa qai wili FRO oti ga qo, sa levu sara na veiveisau sa yaco mai Viji.
Sa vakanuinui vinaka tu yani vei keda kece sara. Kalougata tiko na yabaki 2011..
Sa vo toka ga qo e 12 na auwa i New York me sa yacovi yani na yabaki vou. au qiri tiko i vale na mataka lailai ni kua, e ra sa malaude tiko mai Viti na soqo ni kena marautaki na yabaki 2011.
Au sa vakauta tiko yani na neitou vakanuinui vinaka vei keda taucoko sara na vuvale vaka-ovisa, kemuni kece sara o ni sa daramaka oti na sulu tavatava, kemuni ka tiko na wekamuni e na tabacakacaka ni Ovisa me noda vata na vakacegu kei na marau ni yabaki 2011...Loloma levu
ME NODA VATA NA MARAU NI SIGA NI SUCU KEI NA TAWASE NI YABAKI


text:
“Io, kevaka eda sa veivinakati kei na Kalou e na vuku ni nona mate na Luvena, ni da sa veimecaki, ena qai rawarawa cake, ni da sa veivinakati tu, me da vakabulai tiko e na vuku ni nona bula.” — Roma 5:10
Na iyaloyalo yavala, na Passion of the Christ, e sa saravi ka veitalanoataki vakalevu e veiyasa ivuravura. E sa vu ni nodra vakananuma e udolu vakaudolu na tamata, na rarawa levu e sotava ko Jisu, e na dave ni Nona dra e na Nona mate e na kauveilatai. Ia, e vuqa era se sega ni kila vinaka sara na bibi ni dra e a vakadavea. Era sa rairai kila tu beka vakatikina ni a mate ko Jisu e na vukudra, ia e se sega ni curuma sara na uto ni nodra vakanananu na bibi kei na titobu ni loloma talei oqo.
Na kena kilai vinaka na ibalebale ni Nona mate kei na vakadavei ni Nona dra, e sega ni baleta ga me isau ni noda lomatarotaro, se me ka ni ivolatukutuku ni veika e a yaco e na dua na gauna. Na revurevu ni mate kei na tucake tale nei Jisu, e dodo yawa mai e na dela ni veitaba yabaki, ka yacovi keda mai na bula tu e daidai.
E levu vei keda, eda se bera ni kila, na kena rawa ni vakayagataki na dra iJisu ki na veitiki kece sara ni noda bula – o ya ni rawa ni veivakabulai, veitaqomaki, ka veisereki vei keda, ka vakakina vei ira eda lomana. E vakatarai keda na Nona dra, me da kunea na galala, na kaukauwa kei na veisereki, e na veisala eda se sega ni bau nanuma eliu. Ni da vakayagataka na dina ni dra ki na noda bula, eda na qai kunea kina na taucoko ni bula kei na kaukauwa e solia vei keda ko Jisu.
TOLU NA IVAKAMACALA NI DRA
E na noqu a vunau tiko e na dua na bogi e na dua na valenilotu mai Phoenix, e a qai vakaraitaki vei au e dua na raivotu me baleta na kaukauwa levu ni Kalou. E a dolava na mataqu vakayalo na Turaga, ka’u raica ni vaka e dave mai me vaka na dobui e na loma ni macawa na kaukauwa levu oqo. Au a rai basikata na doka ni valenilotu, ka vaka e kovuta tu na lomalagi e dua na kabu damudamu.
E vaka e curuma tu na valenilotu o ya e dua na livaliva se kaukauwa vuni, ka dua na ka au se vakila vakavica ga e liu, se mai na gauna o ya me yacova mai nikua. Au a raica e dua na agilosi ni uqeti ira tiko e so, e na ivavakoso o ya, ka vaka me taviraka tiko na ibe ni valenilotu, me caramaka tiko na sala ni kena vakarau ciqomi na Vosa mai vua na Kalou.
Au a qai taroga vua na Turaga, se cava na ibalebale ni veika au raica tiko – na kabu damudamu kei na agilosi e veivakarautaki tiko. E a qai kaya vei au ni oqo, e vakaibalebale tiko ki na kena veivakasavasavataki kei na veivakatabui na dra ni Lami ni Kalou.
E qai vakaraitaka talega vei au na Turaga e dua na ka, e vaka e dua na Iloilo levu, ka basika vakasauri e na lalaga ni valenilotu. E vaka beka e dua na “screen” levu ni yaloyalo yavala, ka sa tekivu laurai kina e so na veika vakadomobula ka veivakurabuitaki. E na veika oqo, e qai tekivu vakaraitaka kina vei au na Kalou, e tolu na ivakamacala ni dra nei Luvena, na Lami talei ni Kalou, kei na isoro e a cakava e na vukuda mai Kalivari.
NA IVAKAMACALA VAKAIVOLATUKUTUKU
Na imatai ni vakamacala ni dra ni Lami, e ka vakaivolatukutuku. Na ivakamacala oqo e baleta tiko na tabagauna ni 2,000 na yabaki sa oti, e na gauna ka bula kina e vuravura ko Jisu, ka sotava kina na beci, na mavoa, kei na dave ni dra. Na tabagauna lekaleka o ya, e sa dua na tabagauna bibi duadua e na ivolatukutuku kei vuravura. E na nona a colata na ivalavala ca ni tamata kece mai Kalivari – vei ira mai na ivakatekivu, me yacovi ira e na ivakataotioti – e a solia kina vei keda na tamata na galala me da sema tale kina vua na Dauveibuli. E a solia vei keda na iloloma ni galala oqo, me da volekati Koya yani kina e na dua na veitokani veilomani, me vaka e a sa nakita oti tu mai liu.
NA IVAKAMACALA KA KOVUTA NA VEIGAUNA KECE
A ikarua, na vakararawataki nei Jisu, e ivakamacala ka kovuta na veitabagauna kece. E kaya na iVola Tabu, ni “Sai koyakoya tikoga ko Jisu Karisito, e na siga so oti, kei na siga edaidai, kei na veisiga emuri” (Iperiu 13:8). Na Vosa ni Kalou, e tukuni Jisu Karisito talega me “Lami sa vakamatei mai nai vakatekivu kei vuravura” (Vakatakila 13:8). E a navuca na vakararawataki nei Jisu na Kalou, me kovuta na veitabagauna kece, ka sa kilai ni sa vakacavari talega e na vuku ni veitabagauna kece. Sa veirauti sara na dra i Jisu, ka sa dodo mai vei keda kece na tamata e veitabagauna taucoko, na veivosoti ni Kalou.
NA IVAKAMACALA NI “IA TIKOGA”
Katolu, e tiko talega na ivakamacala ni dra, o koya e kaya ni ia tikoga na kena cakacaka. Na dra nei Jisu, e ia tikoga na kena veivakabulai e na vukudra o ira era sa vakabauti Koya; e se rawa ni vakayagataki – ka dodonu me vakayagataki – ki na nodra bula na tamata vakabauta e vuravura raraba.
Na cakacaka ni veivakabulai oqo ni dra, e dodonu me ka eda vakadinadinataka na kena kaukauwa. E dua vei ira na ka e kaya vei au na Kalou, e na vuqa na itukutuku e vakatakila vei au, o ya, me’u “Nanuma na dra!” E dodonu me da nanuma na vu ni kena a dave na dra i Jisu. O keda, eda sa tamata vueti ni Kalou, ka dodonu me da dau kacivaka ka vakatusa na isoro savasava nei Jisu kei na nona dra, o koya ka a dave me savai keda mai na noda ivalavala ca kei na lecaika.
Na ivakaro me da dau vakananuma tikoga na Nona mate kei na dave ni Nona dra, e a solia vei keda ko Jisu e na iotioti ni vakayakavi e a kana vata kina kei ratou na Nona tisaipeli. Oqo e dua na itovo ka sega ni dodonu me da calata se taura vakamamada. E sega ni dodonu me da vakawaletaka na dra i Jisu. E ka mareqeti vua na Kalou, ki vei keda talega. Kevaka e sega na dra, ke sega ni dua vei keda e veitokani rawa vata kei na Tamada vakalomalagi, se me da bula qaqa mai na veitemaki, na ivalavala ca, ka vakakina mai vua na keda meca. E vuku ni dra i Jisu, eda sa semati rawa kina vua na Tamada vakalomalagi, ka soli kina vei keda na kaukauwa me da qaqa mai na veika oqo.
Na kaukauwa ni veivakabulai ni dra ka ia tikoga, e i ulutaga ka vakabibitaki tiko e na kena volai na ivola oqo.
NA ISOLISOLI NI DRA
Na dra i Jisu Karisito e sa dua na vure damudamu ka sega walega ni drodro takosova na veitabayabaki se veitabatamata, ia e drodro takosova talega na veikawatamata kei na veitovo duidui. E vorolaka na bai kecega ka wasei keda tu na tamata. E rawa ni vakawaicalataka na yalo kaukauwa, yalo ni veivakamatei kei na yalo e sinai e na cudru. E tarai ira e kavoro tu na nodra bula kei ira era kunea na mavoa ni yalo. E kauta mai na inuinui, na veisavai, na veivakabulai kei na veisereki.
E na dra i Jisu, eda taukena rawa kina na veisolisoli veivakurabuitaki oqo, ka da na raica e na ivola oqo:
• Eda kunea na bokoci (vosoti) ni noda ivalavala ca (Maciu 26:28).
• Eda savai mai na noda ivalavala ca (Vakatakila 1:5).
• Eda sa rawata na bula sa voli (Efeso 1:7).
• Eda sa vakadonui, ka sega ni beitaki, e mata ni Kalou (Roma 5:9).
• Eda sa kau voleka mai vua na Kalou (Efeso 2:13).
• Eda sa kunea na veivinakati mai vua na Kalou (Kolosa 1:20).
• E sa vui na noda lewa-eloma (Iperiu 9:14).
• Eda sa vakasavasavataki ka vakatabui me nona na Kalou (Iperiu 13:12).
• Eda kunea na doudou me da toro voleka vua na Kalou, me da kerea Nona veivuke (Iperiu 10:19).
• Eda kunea na veivakasavasavataki e veigauna kece
( 1 Joni 1:7).
• Eda rawa ni vakadruka na meca (Vakatakila 12:11).
RAIVOTU NI KAUVEILATAI
E na noqu a masumasu tiko e na dua na siga, au a qai raica na raivotu me baleta na siga ka a mate kina ko Jisu. E kavoro sara ga na utoqu e na veika au raica. Au a raica na nodra sa vakota na ligana ki na kau, ka ra tukia kina na ivako lelevu. Au a raica na kena sa dave ka tiri sobu na Nona dra.
E sega ni dave walega mai ligana, ia e dave talega mai na yagona kece. E a sa warolaki tu vakaca ko Jisu, ka’u sa gadreva dina me’u lako vua ka vukei Koya.
Ko ira na tamata ka ra vakararawataki Koya tiko oqo, era sa vosavosacataki Koya, ka vosabecitaki Koya talega. Ia, e a qai coba sara vei ira na mata i Jisu, ka ra qai veilutuyaki tani mai Vua e na rere. Ia, ni dede vakalailai, era sa tomana tale na nodra vakarautaki Jisu me rube e na kauveilatai. Au a qai raica nodra sa laveti Koya me vakaduri cake e na kauveilatai. Sa dua na ka vakaloloma e na noqu raica, ka sa drodro vakayauyau tu na wai ni mataqu e na levu ni noqu rarawa.
Ia, au a qai raica tale e dua na ka veivakurabuitaki: e udolu vakaudolu na agilosi, era sa tekivu siro sobu mai vakayadudua. Era sega ni laurai mai vei ira na soqo tu e kea, ia au raici ira vinaka tu. Era sa qai tekivu tawana na dra kece nei Jisu ka tiri mai, e loma ni tavaya lalai era kauta voli mai, ka ra sa qai kauta cake tale ki lomalagi.
Sa dua na ka na nodra tagi na agilosi, e na nodra sa kauta lesu tiko na dra nei Jisu. Na iyau talei ka ra kauta tiko o ya, e vakaibalebaletaka tiko na isoro vakaitamera ka sa cakava ko Jisu. E na noqu raivotu tiko e na rere, e sa biti au vakalevu na tagi, ka vakavuna na kena sa lai seyavu yani kina na veika au a raica tiko. Au sa vakadrukai e na isau vakaitamera ka mai sauma ko Jisu e na vukumu kei na vukuqu.
Sa qai tekivu tukuna vei au na Kalou ni gadrevi au me’u vola e dua na ivola me baleta na dra ni Lami ni Kalou. E a vakaraitaka vei au e na raivotu, na veika ka vakavotukanataka na veika e kaya Nona Vosa me baleta na kaukauwa ni dra. Ka sa tekivu vakavulici au talega e na ibalebale ni vakasavasavataki, maroroi, ka sereki e na dra talei nei Jisu ka a dave mai Kalivari.
E a buebue tu na lomaqu e na Nona sa tuberi au na Turaga me’u volavola ka veivosaki kei ira na tamata me baleta na dra talei ni Lami ni Kalou. E na vuqa na raivotu au raica, kei na veika e vakatakilai vakayalo vei au, au sa tekivu raica kina ni sa gadrevi sara ga, ka sega ni rawa ni qai vakasukai, na dave ni dra i Jisu. E dua na vu bibi ni kena gadrevi, ka sega ni rawa ni vakasukai, o ya e baleta ni noda bula e dodonu me voli, ka “Ni sa kena bula ni yago na dra” (Vunau ni Soro 17:11). Eda na raica na ivakamacala ni dra ni bula e na wase ka tarava.
Ni qai sikova talega na website oqo:
http://kaukauwavuni.com/dranilami/
Back to Table of Contents


text:
Ena gauna sa mai lauvana mate kina o koya na cauravou ni Namara, Tailevu [Koli] mai vei ira na lewe ni noda Mataivalu ena vuaviri ni yabaki 2000, a qai vakaraitaka o Sotia[sega ni yacana dina] vei ira na tu e loma ni bai ni Palimedi e dua na i tukutuku bibi ka vaka qo na veika e kaya:
” Kemuni Ragone, ena noqu cakacaka vaka sotia, [as a Professional soldier] au sega vakadua ni tadra ena noqu bula ni na rawa vua na Mataivalu ni Viti me vanai koya tale e dua ga na nona i tokani se na wekana gone i Taukei.
Ia sa davo tu qo e matada o koya na gone tagane qo ka vuetaki mai vei ira sara ga na noda lewe ni Mataivalu ni noda vanua.
Au sa vakadrukai ka luluvu vakalevu ena noqu i tutu vaka Sotia lewe ni Mataivalu talega , ni sa mai vakavotukanataki sara tu ga qo e mataqu na veika au sega vakadua tu ni namaka me na yacovi keda e Viti ena dua na gauna.
Au gadreva meu na vakaraitaka eke e dua ga na ka kau kerei kemuni kece mo ni qai vakaraica sara toka vakavinaka na kena gauna.
Na veika sa mai yaco qo ni kua, au via vakaraitaka yani vei kemuni, ni noda Mataivalu ni Viti, ena kena cecere, kei na levu ni veika vinaka e dau kilai tani tu kina, ni sa oti vakadua sara ga tekivu ni kua.
Ena veika walega sa da mai vakadinadinataka qo ni kua [ena nona lauvana o koya na cauravou ni Namara], au via kaya ga vei kemuni, ni noda Mataivalu ni Viti e sa naulu sara tu ga qo kina dua na bara ni savu levu me na laki lutu ka dromu yani kina vakadua”
Na vosa nei Sotia-2000 mai na loma ni bai ni Palimedi.
Source- Anonymous


text:
Da rai lesu da vakasarava ka vakarogoca na veivanua eda dui yavutaki keda kina na lewe ni vanua e Viti ena vuku ni draki vakapolitiki ka tarai keda tu qo. E so vei keda eda yavutaki keda tu e na ka e da wilika ena pepa, e so ena internet, ka so ena ratio. E na macawa sa oti e sa bai mai tekivu vakacawiri taki kina e dua na CD ena loma ni keba. E vakamacalataki tiko e na CD na kena kune na waiwai ena Bligh Water kei na vei ulutaga tale eso. Oqo kemuni na turaga kei na marama e sega ni ka vou. Na kena i matai ni gauna ka vakacawiri taki kina e dua na CD vaqo o ya ni se bera na coup, ka nona CD na tamata dau vakacuru o ya ko Kalivati Batibasaga. E a sa bau lai rogo sara mai vei ira na noda mai Samoa ni o PM vakasivoi, o Laisenia Qarase, vata kei Qoriniasi Bale e rau a via volitaka tiko na Bligh Water. Kemudou na wekaqu, e teri rawa ni volitaki na wasawasa bula kei Viti. E rairai ca beka tiko na qavokavoka nei so na tamata. Au via vakadreti keda walega na veiwekani me da kakua ni talanoa taka e dua na ka e da sega ni kila. Da kakua ni i kuri ni veivakasewasewani.
E tuburi au na loloma ena noqu lomani ira na wekada ka ra vakamalumalumu taka tu na nodra qavokavoka ena nodra lai vakabauta tu eso na tamata ravisi kei na talanoa vesumona jamujamu vaka oti gauna e vakasaqara tiko mai o la qo kei so vei ira na turaga ni valu. Sa sega ni curuma rawa na nodra mona na noda sotia ni ra mai lasutaki tiko vei ira na tamata vakadomobula ena nodra sa mai buli lasu tu me waicala tiko kina na nodra vakasama o ira na noda gone. Na “factory” ni lasu e teri tiko tale mai vanua ya, e tiko sara la mai vei iratou mai Delai Nabua. O koya qo e qaqi tu ga ena siga kei na bogi. O Tevoro bau vagauna toka nona lasu. O ratou qo e warai. Sa la ju ga sa la ju ga.
Kevaka e dua na vanua meda yavutaka kina na noda vakabauta, meda yavutaka ga ena dina, ena dua na yavu e tu dei ka sega ni vakatautaki ena draki vakapolitiki, vaka i lavo, vakamatanitu, se vaka vanua, o ya na gone Turaga o Jisu Karisito.


text:
Ka Vou
VEIKA VAKALAWA
Kerekere ina Mataveilewai e Rostov—Soli na Galala ni Sokalou Vei Ira na iVakadinadina i Jiova se Era na Vesu?
Ena rogoci tale e Tangarog Rusia ena ika11 ni Tiseba, 2014 na nodratou kerekere na le 16 na iVakadinadina. Ratou totogitaki ni ratou vakaitavi ena cakacaka e vakavuna na “tiko yavavala.”
RA TAROGA NA ITABAGONE
Na Cava Meu Kila me Baleta na Alakaolo?
Vakatulewa vinaka me baleta na alakaolo mo kua kina ni totogitaki se vakacacani kemu irogorogo, me kua ni vakayacori vei iko na veivakasagai tawakilikili, mo kua ni bobula ina gunu, mo kua tale ga ni mate.
RA TAROGA NA ITABAGONE
Bulibuli se Bula Vakaidewadewa?—Wase 1:Vuna Mo Vakabauta Kina na Kalou
O via vakamacalataka ena doudou na vuna o vakabauta kina na Kalou? Vulica na ka mo kaya ke so era vakataroga na ka o vakabauta.
RA TAROGA NA ITABAGONE
Bulibuli se Bula Vakaidewadewa?—Wase 4: Au na Vakamacalataka Vakacava na ka Au Vakabauta me Baleta na Veika Buli?
E sega ni gadrevi mo kila vinaka na veika vakasaenisi mo rawa ni vakamacalataka na vuna o vakabauta kina ni buli na veika e tu e vuravura. Vakayagataka na ivakamacala rawarawa qai matata ena iVolatabu.
MO ITOKANI I JIOVA KA ME CAKA
O na Vosovoso Vakacava?
Cava tale eso na sala o rawa ni vosovoso kina?
E VEISAUTAKA NA BULA NA IVOLATABU
Au Dau Yalokatakata
E vakabauta e dua e dau vakailala ca tu e liu ni veisautaki koya rawa ga na iVolatabu. Sa vinaka ena gauna qo nona veiwekani kei na Kalou.
RA TAROGA NA ITABAGONE
Bulibuli se Bula Vakaidewadewa?—Wase 3: Cava Meu Vakabauta Kina na Bulibuli?
Ke o vakabauta na bulibuli, o sega ni duavata kei na ka vakasaenisi?
SAUMI NA TARO VAKAIVOLATABU
Cava e Kaya na iVolatabu me Baleta na Nona Vakamatei e Dua me Cegu Kina Nona Rarawa?
Vakacava ke sa kilai tiko ni sa na mate ga e dua, e dodonu me sagai me vakabalavutaki nona bula se mani iwalewale cava e muri?
SAUMI NA TARO VAKAIVOLATABU
Na iValavala ca Vakacava e Sega ni Vosoti?
O na kila vakacava ni o vakayacora na ivalavala ca e sega ni vosoti?
SAUMI NA TARO VAKAIVOLATABU
Na Cava na Veivakaturi?
O na rairai kurabui ena nodra vakaturi mai e levu.
MO ITOKANI I JIOVA
Na Bula i Jisu
Na cava e dau cakava o Jisu ni se bula e vuravura? Na cava ena cakava ena gauna se bera mai?
IVOLA NI SOQONI–NODA BULA VAKARISITO KEI NA CAKACAKA VAKAITALATALA
Epereli 2018
RA TAROGA NA ITABAGONE
Au Dau Namaka Vakasivia na Ka?
E duidui vakacava na nomu solia nomu vinaka kece ena ka o cakava, kei na nomu sasagataka na veika o sega ni rawata?
KA ERA KAYA NOMU ICABA
Ka Era Kaya na iTabagone me Baleta na Mobail
Era kila e levu na itabagone ni tiko tale ga ena mobail e levu na sala ni veikilai. Na cava na kena vinaka kei na kena ca?
DROINI
Vakatulewa Vakavuku o Solomoni
Vaqara na cava e yali ena droini qo, sema na digo, qai rokataka.


text:
Na Vakabulabulataki Tale ni Yalomu, Yagomu Kei na Nomu Bula
Na ivola oqo e volai me da wasea kece kina na gone ni Viti e veiyasai vuravura, na veika veivakurabuitaki me baleta na dra talei i Jisu, ka sa cakacaka mana tiko e na nodra bula na tamata.
Au gadreva me’u vakauqeti kemuni mo ni wasea vei ira na wekamuni kei ira na nomuni tokani, me ra vakaivotavota talega e na veika yaga eda rawa ni vulica kina, me da kunea kina na Nona loloma kei na Nona veisereki na noda Kalou.
E koto qori e ra na link ni website oqo, ka ko ni rawa ni vakauta vei ira na nomuni tokani kei ira na wekamuni:
http://kaukauwavuni.com
E cabori e na loloma na ivola oqo ki vua na Lami Talei ni Kalou, o Koya ka a dave na Nona dra me vueti kina na bula druka ni tamata.  Kevaka e a sega na dave ni Nona dra, ke da sa yali tawamudu tu na tamata.
Me vakalougatataki kemuni na Tamada mai cake e na nomuni wilika ka sarava na veika cecere e sa mai vakayacora na Luvena e na kauveilatai, me da vakabulai kina na kai vuravura!
I. Q. Varea
Malevani 2012
————————————————-


text:
NA tuvaki ca ni qaqi ni suka e Rakiraki, ena sega ni rawa vua na matanitu mena vakayagataka na i lavo me na vakavinakataki kina na i qaqi oqo.
Dina ni so vei ira na dautei dovu mai Rakiraki, era gadreva tikoga me toso na i qaqi oqo, ia e kaya na i liuliu ni matanitu o Voreqe Bainimarama me na kakua ni vecei na lomadra ena veika era tukuna tiko eso na daunipolitiki ena veika me baleta na suka ena noda vanua.
Vakadeitaka o Bainimarama ni sa tu vakarau na matanitu mena vukei ira na dauteidovu kei na tabana na Fiji Sugar Corporation.
E kerei ira talega na dautei dovu o Bainimarama mera kakua sara ni vakaitavitaki ira ena veika vakapolitiki ka sa dei tikoga na vakatulewa me baleta na kena sa sogo vakadua na i qaqi mai Penang.
E kaya na iakailesilesi liu ni tabana ni suka, o Graham Clark ni sa rui dede ka sega tu vakavinakataki na i qaqi ni suka oqo.
Ka vinaka cake mena vakayagataki na i lavo ki na dua tale na ka e rawa ni vakavure tubu kina matanitu kei na tabana ni suka,
E kaya ni sa tuvalaka oti na i liuliu ni matanitu na veika me na qaravi ena vuku ni tabana ni suka e Rakiraki, ka ratou na segata na ivakailesilesi me na qaravi na veika e gadrevi vei iratou.
Kaya talega o Clark ni sega ni rawarawa me vakatulewataki na veika me baleta na i qaqi oqo e Rakiraki kei na nodra bula ni rawa ka na lewenivaua era vakanuinui ki na tabana ni suka ena noda vanua.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Sa da lako sivita na olodei ka dau vakacacautaki kina se vakananumi kina na turaga qo o Ratu Sukuna.
Au vakasamataka ena gauna e buta katakata sara tu ga kina na veitalanoa ni coup, e a levu na vosa e a mai tau me baleta na turaga qo. E lailai sara na vosa vinaka ia e vuqa ga na vosa ni veibiliraki, vakacacani kina na yaca ni turaga qo. E a dua sara ga na porokaramu ka dau veivakacacani sega wale ga vei Ratu Sukuna, ia vei ira tale ga na Turaga kei na Marama bale ni noda vanua o ya na nodratou porokaramu na Radio Fiji, ka vakatokai tu na ‘Noqu Bulikula’. Sai evei na viavia levu, ni yaco mada ga me kaya kina ni na basubasuraki na nodra i sulu na i talatala, a yacana ko Kalivati Batibasaga- e dua vei ira ka vunau lasu vei ira na mataivalu me ra tokona na vuaviri ni matanitu vakasivoi baleta ni a parofisaitaki ena dua na sere kali. Ia, ena galu dina ga mai ko Sakaraia. Otioti ni ka eda rogoca e sa lai tiko sara na turaga qo mai vei iratou na Tabacakacaka ni Taukei (FAB), me kauta ga mai na veivakasesei kei na vakatevoro. Ni vosoti au kemuni na wekaqu ke kaukauwa, sakasaka se baleca beka tiko eso na tautau ni noqu vosa.
Ni da raica lesu na bula nei Ratu Sukuna, dina ga ni so na ka e vakatulewa kina e da na sega beka ni duavata kina ena noda dui veiyasana ia eda na sega ni cakitaka rawa na ka a sa mai cakava rawa o koya ka se bera ni dua tale na turaga e Viti me tautauvata kaya. O koya e a dua ga na tamata ka bula ena dua na tabagauna, raica mada na levu ni ka a vakayacora rawa o koya me da maroroi kina na bula tiko ena gauna oqo. Ke dua me bilitaki, o ya o ira na veiliutaki ka qai muri mai vata kei keda ka da bula tu nikua ka ni da sega ni vakuria na nona cakacaka na turaga qo ko Ratu Sukuna. E na gauna oya o koya beka ga na turaga i taukei vuli, ia, ena gauna nikua eda udolu vaka udolu na gone i taukei vuli se sega ga ni da walia rawa na vei leqa vaka qele eso! Sa rui levu beka na noda vakalusi gauna tu ena veika e sega na betena, me vaka na gunu yaqona vakasivia, na veitalanoa vakalusi gauna, se na sara TV vakasivia.
Sa toso tiko na gauna. De dua e na vinaka meda dikevi keda tale mada vakayadua se na cava beka eda na rawa ni dolea lesu ki na noda vanua.
Vinaka.


text:
A vakatakila na Turaga vua na Parofita o Josefa Simici na ivunau veivakauqeti me baleta na cakacakatabu vakalotu ni papitaiso. A yaco mai na ivakatakila oqori ena nodra vakavuvulitaka na veimatalotu Vakarisito ni na vakatau na vanua e tini kina na yalo ena ituvaki vakayalo e tu kina e dua ena gauna e mate kina ka na sega ni rawa ni veisau tale. Era vakavuvulitaka ni o ira era sa papitaisotaki ena nodra icovi na marau tawayalani ka ra na sotava na rarawa tawamudu o ira na kena vo ka sega na vakanuinui me ra na vueti.
Na nona ivakatakila na Turaga, ka kaya kina, ena vuku ni dodonu veiganiti ni matabete, sa rawa kina ni vakayacori na papitaiso vakaveisosomitaki ena vukudra na mate, e taqomaka na dodonu ni Nona itukutuku: “Kevaka sa sega ni sucu e dua ena wai kei na Yalo Tabu, ena sega ni curu rawa ki na matanitu ni Kalou.”1 Na papitaiso vakaveisosomitaki sa rawa ni vakarautaki kina ena yalololoma na cakacaka vakalotu veiganiti oqo ena vukudra kece sara na sa mate era bula kilikili ka ra a sega ni ciqoma ena bula oqo.
Na ivunau lagilagi oqo e dua tale na ivakadinadina ni kena taucoko ka uasivi sara na Veisorovaki nei Jisu Karisito. Sa vakarautaka ko Koya na veivakabulai vei ira vakayadua na yalo sa veivutuni. Sa vakadrukai mate na Nona Veisorovaki, ka vakatara ko Koya me ciqoma na veicakacaka vakalotu kece ni veivakabulai ena veisosomitaki ko ira na mate bula kilikili.
Ena dua na ivola ka volai ena 150 na yabaki sa oti, e kaya kina o Josefa Simici: “E nodra na Yalododonu na galala mera papitaiso ena vukudra … na wekadra era sa mate … ka ra ciqoma na Kosipeli e yalodra, mai vei … ira era sa lesi me ra vunau vei ira.”2 E muri a qai tomana tale, “O ira na yalododonu era vakaweleweletaka ena vukudra na wekadra era sa takali era sa biuta tiko na nodra vakabulai ena dua na vanua rerevaki.”3
A mai solia na parofita o Ilaitia na idola ni cakacaka vakaveisosomitaki vei Josefa Simici ena Valetabu mai Kirtland4 me vakataucokotaki kina na nona yalayala na Turaga “ena vakadeitaka ko koya ki lomadra na gone na vosa ni yalayala a caka vei ira na qase, io ena vagoleya na lomadra na gone vei ira na nodra qase.” 5
Mai na ikuri ni ivakatakila vei Josefa Simici kei ira na parofita era taravi koya mai, sa basika kina na vakasama ka vakarautaki na cakacaka ni valetabu kei na sasaga ni vola kawa e tokona mai. O ira kece na parofita me tekivu mai vei Josefa Simici era sa dau vakabibitaka na kena gadrevi vakatotolo me vakarautaki na veicakacaka vakalotu kece me baleti keda kei ira na tubuda era sa takali.
Na cakacaka ni valetabu kei na volai ni kawa e dua na cakacaka ka rua na tikina. Erau semati vata me vaka na cakacakatabu vakalotu ni papitaiso kei na isolisoli ni Yalo Tabu. Eso na lewenilotu era na sega beka ni rawa ni cakava ruarua na cakacaka oqo ena vuku ni tauvimate se na kedra yawa mai valetabu.
E vakavuvulitaka o Peresitedi Howard W. Hunter:
“Sa dodonu me da qarava na veicakacaka vakalotu ni matabete ena valetabu ka gadrevi me rawa kina na noda dui bula vakalou; oti sa dodonu me da cakava na cakacaka e gadrevi ena vukudra a sega ni donumaki ira na madigi mera ciqoma na kosipeli ena bula oqo. Na qaravi ni cakacaka ena vukudra na tani ena rawati ena rua na ikalawa: taumada, ena vakadidike ni vola kawa mera kunei kina na tubuda; ka kena ikarua, ena kena qaravi na cakacakatabu vakalotu ni valetabu me soli kina vei ira na madigi vata ga a vakarautaki vei ira na bula.
“Ia era lewevuqa na lewe ni Lotu e vakaiyalayala ga na nodra rawa ni curu ki na valetabu. Era sasaga ena nodra igu taucoko. Era sasagataka na vakadidike ni vola kawa ka ra qai cakava eso tale na cakacaka vakalotu ni valetabu. E yasana kadua, era tu eso na lewenilotu era vakaitavi ena cakacaka ni valetabu ia era sega ni cakava na vola kawa ena vuku ni nodra matavuvale. E dina ni ra sa veiqaravi tiko vakalou ena nodra vukei na tani, era sa calata e dua na veivakalougatataki ena nodra sega ni vaqarai ira na nodra era sa mate me vaka na idusidusi vakalou mai vei ira na parofita ni gauna oqo. …
“Au sa vulica rawa ni o ira era vakaitavitaki ira ena vola kawa ka ra qai cakava na cakacaka vakalotu ni valetabu ena vukudra era sa kunea mai na yacadra, era na kila na reki ni nodra rawata na tiki ruarua ni veivakalougatataki.”6
E vinakati keda yadua na Tamada Vakalomalagi meda rawata na tiki ruarua ni veivakalougatataki ni cakacaka vakaveisosomitaki oqo. Sa tuberi ira eso me ra vakaraitaka vei keda na ivakarau me da rawata kina. Sa vakatau vei iko kei au na nodaru taura me nodaru na veivakalougatataki oqori.
Sa dau mate vinaka na gauna kece e vakayagataki ena cakacaka ni valetabu, ia na noda ciqoma vakaveisosomitaki na cakacaka vakalotu ena vukuna e dua na tubuda ena vakavuna me bibi vakalevu cake sara na gauna ena valetabu ka na rawati kina na veivakalougatataki cecere cake sara. Eratou sa tukuna na Mataveiliutaki Taumada, “Na noda itavi bibi duadua me da vakasaqarai ira ka kilai ira na noda qase era sa yali.”7
Ni vinakata beka na itabagone e dua na sala dei me kau laivi kina na veivakauqeti ni meca ki na nomuni bula? Ni luvuci kemuni ena cakacaka ni nodra vaqarai na tubumuni, vakarautaka na yacadra me baleta na veicakacaka vakalotu vakaveisosomitaki tabu ka ra tu ena valetabu, ka qai lako ki na valetabu mo ni sosomitaki ira ena kena ciqomi na cakacaka vakalotu ni papitaiso kei na isolisoli ni Yalo Tabu. Ni o sa qase cake, sa na rawa ni o vakaitavi ena kena ciqomi na veicakacaka vakalotu tale eso. Au sega ni rawa ni vakasamataka e dua tale na veitaqomaki vinaka cake mai na nona veivakauqeti na meca ena nomu bula.
Ena Tabana ni Kaulotu na Russia Rostov-na-Donu era a sureti na itabagone me ra dui tu-va vakamatanivola e 2,000 na yaca ka vakarautaka ke dua mada ga na yaca mai na nodra dui matavuvale me baleta na cakacaka vakalotu ni valetabu. O ira era rawata na sasaga oqori era qai sureti me ra lako ena dua na ilakolako balavu ki na Valetabu vou mai Kyiv Ukraine. A wasea e dua na cauravou na ka e sotava: “E levu na gauna au dau vakayagataka ena qito ena kompiuta. Ni sa tekivu na caka ituvatuva vakamatanivola, sa sega na gauna ni qito. Taumada au nanuma, ‘O sega! Me caka vakacava!’ Ni sa oti na cakacaka, au sa sega mada ga ni taleitaka na qito. … Na vola-kawa e dua na ka e rawa ni da cakava e vuravura qo, ka na tu talega mai lomalagi.”
E vuqa na Yalododonu yalodina era sa cakava na cakacaka ni kena dikevi na kawa ni nodra matavuvale ka ra vakayagataka na itukutuku maroroi ena FamilySearch me ra cakava na cakacaka vakalotu mera mai veisosomitaki ga kina na lewe ni nodra matavuvale. Na inaki ni kena biu tu vakawawa na yaca oya me soli kina e dua na gauna veirauti me rawa kina vei keda yadua me da cakava na veicakacaka vakalotu ena vukudra na tubuda kei na wekada tale eso. Ena gauna oqo e rauta ni 12 na milioni vakamilioni na cakacaka vakalotu era tu vakawawa tu. E vuqa na yaca era sa tu vakawawa tu mai ena vica vata na yabaki. E sega ni vakabekataki ni o ira na tubuda sa kune na yacadra era sa nanamaki ka marau ni sa vagalalataki na yacadra me caka na kena cakacaka vakalotu. Ia, e rawa ni ra na sega ni marautaka kevaka era na waraka tu vakabalavu me caka na nodra cakacaka vakalotu.
Keimami vakayaloqaqataki kemuni ka levu tu na nomuni yaca tu-vakawawa mo ni wasea me rawa ni ra vukei kemuni na kemuni isema vakadra se o ira na lewe ni nomuni tabanalevu se iteki me vakacavari na cakacaka oqori. E rawa ni caka oqori ena kena veisoliyaki na kadi ni yaca ni valetabu vei ira na lewe ni tabanalevu kei na iteki era sa tu vakarau me ra veivuke se ena kena vakayagataki na ivakarau vakompiuta ni FamilySearch me vakau kina vakadodonu ki na valetabu na yaca. Na kena icakacaka e muri e dau vakayacora voli mai o Cindy Blevins mai Casper e Wyoming, ena vica vata na yabaki.
A papitaiso o Sisita Blevins ni yabaki tinivakacaca ka lewe ni Lotu duadua ga ena nona matavuvale. Sa cakava oti e dua na iwiliwili levu ni ivola ni kawa. Ia sa rui sivia na yaca me ratou cakava ga o koya kei iratou na nona matavuvale dina. Ena vuku ni ka oqo, sa mani vakauta kina o Sisita Blevins na yaca ki na valetabu, oqori, me vaka nona itukutuku, e dau caka ga ena loma ni vica na macawa, vakawasoma ena dua ga vei rau na rua na valetabu voleka ki nona vale. E kaya ni taleitaka me dau nanuma ni ra dau oka talega na nona itokani kei ira na wekana ena nona tabanalevu kei na iteki vei ira na dau veivuke me vakacavari na cakacaka me baleti ira na tubuna. E vakavinavinaka kina vei ira.
E dau taleitaka na watiqu lomani, o Jeanene, na vola kawa. Ni ra se lalai na luvei keirau, e dau veisosomitaki gauna ni veimei kei ira nona itokani me rawa kina e vica na auwa ena vica na macawa me cakava kina na neirau ivola ni kawa ni matavuvale. Ni sa biubiu mai vale na neirau itini, a vola toka ena nona ivolaniveisiga: “Au sa vakatauca e dua na lewa kau vinakata meu tucake ka kailavaka. Sa noqu rumu ni vola kawa na rumunimoce makawa nei Mike. Sa vakaiyaya vinaka tu me tuvai kina na ivolatukutuku ka caka kina na cakacaka. Sa na vakanamata na noqu bula ena gauna oqo ena veicakacaka bibi ni vakadidike vakamatavuvale kei na vakau yaca ki na valetabu. Au sa nanamaki ka vakanamata meu toso.”8
E dua tale na itukutuku ena ivolaniveisiga e vaqo: “Na … cakamana vei au e yaco ena valenivolavola ni Vola kawa nei Mel Olsen ka a vakaraitaka vei au e dua na pepa tabaki me baleta na kedra itukutuku kilai kece na noqu kawa ka tauri mai na kena vakadodonutaki na ivolatukutuku ena Ancestral File vakompiuta ka vakau yani ki na isoqosoqo ni vola kawa. Era kau mai vakalevu mai na parokaramu ni va na itabatamata ka a lavaka na Lotu ena vuqa na yabaki sa oti. Au a vakadrukai ena noqu vakasamataka na cakacaka vakaiyanaqa e tu e mataqu meu sokumuna na ivolatukutuku dikevi kece me baleti ira na tubuqu mai na veimatavuvale me biu ena kompiuta me baleta na imatai ni kena veisoliyaki vakompiuta na Ancestral File. Ka ra sa tu kece e kea, e totoka, tuvai vakamatau ka tabaki ka dabe tu ena desi e mataqu. Au marau ka vakadrukai, au dabe toka ga ka kurabui ka tekivu meu tagi, au sa rui marau vakalevu. … Vua e dua sa vakadidike tu mai ena nona igu ka sega ni cegu, ena loma ni tolusagavulu na yabaki, sa na dua na ka taleitaki vua na kena biu ena kompiuta na ivolatukutuku kece oqo. Ia niu vakasamataka na drau na udolu na tamata era sa na tekivu vakacuruma ki na kompiuta ena gauna oqo se ena dua na gauna walega oqo na umaitukutuku kilai vakaivola kei na disi ni vakadidike yadua … sa dua na ka na noqu nanamaki. Sa cakacaka dina ga ni Turaga ka liutaka tiko o Koya.”9
Au sa tovolea oti na vua ni cakacaka bibi duadua oqo ka rawa kina niu kila ni idola a vakalesuya mai o Ilaija vei Josefa Simici e rawa kina ni vauci vata na yaloda ka da semati o keda yadua vei ira na tubuda era waraka tu na noda veivuke. Mai na noda sasaga ena loma ni veivaletabu e vuravura oqo ka vakayagataki kina na dodonu e solia mai na iVakabula, era sa rawata kina o ira na tubuda na cakacaka vakalotu ni veivakabulai ka na rawa kina vei ira na marau tawamudu.
E liu, ni veivakauqeti na titobu ni kena gadrevi na veivakasavasavataki ni cakacaka oqo, era sotava kina ena yalodoudou na tamata e dua na bolebole ka tautauvata na nona bolea e dua me tamusuka duadua ga na itei sorenikau kece mai Nebraska. Oqo, era sa cakacaka tiko e vuqa sara na misini ni cakacaka. Ni da duavata, e rawa, ka da na rawata me da vakacavara na cakacaka e gadrevi.
Au vakadinadinataka ni sa ta-ra tiko e vuqa na yalodra na luvei Tamada e vuravura taucoko na Yaloi Ilaija, ka vakavuna me vakatotolotaki cake ena dua na ivakarau e sega vakadua ni namaki ena cakacaka me baleti ira na mate.
Ia e vakaevei o iko? O sa bau masulaka mada na cakacaka me baleti ira na tubumu? Vakatikitikitaka na veika ena nomu bula e sega na betena. Vakatulewataka mo cakava e dua na ka ena tawamudu na kena yaga. De o sa vakauqeti beka mo vakasaqarai ira na tubumu, ka qai nanuma ni o sega ni kenadau ena volakawa. Sa rawa beka ni o raica ni sa sega ni yaga me vakakina? E tekivu ga ena loloma kei na gagadre dina me ia kina na veivuke vei ira era sa tu ena daku ni ilati ka ra sega ni rawa ni vukei ira vakataki ira. Vakararai. E dua ena nomu yasayasa e rawa ni vukei iko mo qaqa kina.
Na cakacaka oqo e cakacaka vakayalo, e dua na sasaga levu ni duavata ena yasa ruarua ni ilati, ka soli kina na veivuke ki yasana ruarua. Na vanua cava ga o tu kina e vuravura, ena masu, vakabauta, igu, gugumatua, kei na so na solibula, sa na rawa ni o cakava e dua na cau qaqa. Tekivu ena gauna oqo. Au yalataka ni na vukei iko na Turaga mo raica e dua na sala. Ka na vakasakiti na veika o vakila. Ena yaca i Jisu Karisito, emeni.


text:
Update: 10:48AM Ena mua ni macawa e sa kacivaka kina na i soqosoqo na Social Democratic and Liberal Party e lewe 30 na nodratou lewenisoqosoqo eratou na mai duri tiko ena tikite ni SODELPA ena veidigidigi ni yabaki ka tu mai.
E laurai talega ni sa mai sema na i soqosoqo na People�s Democratic Party ( PDP ka sa mai sainitaki oti e dua na i veidinadinati(MOU) ena vuku ni veisau oqo.
E vakadeitaka kina o Lynda Tabuya na i liuliu ni soqosoqo na PDP ni ratou na sega ni veiqatitaka na i soqosoqo oqo na veidigidigi ena yabaki mai oqo.
E sa solia talega na nona i vola ni kere vakacegu o Tabuya ka sa sema ki na SODELPA ka kaya ni tautauvata na yavu ni veika eratou valataka na SODELPA kei na PDP.
E kaya ni dua na ka e ratou tautauvata kina na nodratou yavu ni vunau na i soqosoqo e rua oya na kena tiko ena $4 dua na aua na isau e dodonu me na saumi kina e dua e Viti e sau lailai duadua.
Ka kaya talega o Tabuya ni tautauvata e vica vata na yavu ni nodratou vunau me baleti ira na tamata cakacaka e Viti.
E vakavinavinakataki Tabuya o Rabuka ena nona rawa ni semata mai na i soqosoqo na PDP ena kena sagai tiko na duavata ena buturara ni politiki e Viti.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Ai Tukutuku-vinaka sa vola ko Luke
- Sa vunautaka na veivutuni ko Jisu, sa tukuna na lolo sa sega ni vua. Sa vakabula e dua na yalewa, sa tukuma na sore ni musita kei na leveni talega. Sa vakarota vei ira na nona tamamta me ra gumatua, a sa vunauci Eroti, kei Jerusalemi.
- Sa vakabula e dua sa tauvimate ko Jisu, a sa vakarota na yalomalumalumu. A sa tukuna ni sa vaka e dua na magiti levu na lotu. E vinaka me yalomatua ko ira na tisaipeli i Jisu, me ra vakatovolea talega me ra yaga.
- A vosa vakatautauvata kei na sipi sa yali ka kune tale, kei na taki ni siliva sa yali ka qai kune tale. Kei na gone sa biuti tamana ka qai lesu tale mai.
- A vosa vukatautauvata ni dau-ni-yautawa dodonu. Sa vunauci ira na Farisi ko Jisu, sa tukuna na tamata vutuniyau kei Lasarusa.
- Sa vakavulici ira na tisaipeli ko Jisu me ra kakua ni vakacala e dua, me ra kakua talega ni cudruvi ira sa vakacacani ira, ka qai veivutuni. Sa tukuna ni sa ka mana na vakabauta, a sa kilikili kei keda na yalomalumalumu. Sa vakabula eso na vukavuka, a sa tukuna nai valavala ni nona lako tale mai.
- Sa vakavulici ira ko Jisu me ra daumasu. Sa tukuni rau na Farisi kei koya sa kumuna nai vakacavacava. Sa kaya me ra yalomalumalumu. Sa vaka me via biuta na ka kecega ko ira sa via bula, sa tukuma na nona mate. A sa vakabula na mataboko.
- Sa vakabauti Jisuko ko Sakiusa. Sa tukuna ko Jisu na turaga sa cati koya ko ira na kai nona. Sa vodoka na asa ko Jisum ka lako ki Jerusalemi ni na ca, ka vakasevi ira era sa veivoli e na vale ni soro, a sa vakavuvuli ko koya e na veisiya.


text:
E DODONU me na laurai ni veiraurau na i wiliwili ni marama era curu me ra laki sotia se lewena na mataivalu ni Viti.
E dua na vuli e vakayacori mai Pacific Harbour me baleta na vuli, e vakabibitaka na tikina oqo na Minisita ni Marama o Mereseini Vuniwaqa.
E kaya talega o Vuniwaqa ni sa tiko ena Yavu ni Vakavulewa eso na bolebole ena kena vakayacori na veitikina oqo ena noda vanua kei na veitabana ni cakacaka ena noda vanua.
Tukuna ni ka bibi me ra na dau vakaitavi talega na marama ena veitabana kece ni veiqaravi kei na vakatulewa ena buturara ni veiliutaki ena mataivalu ni Viti.
E kaya o Vuniwaqa ni bolei tiko na i tukutuku oqo ena mataivalu ni Viti, me vaka ni kilai deivaki tu ni levu ga vei ira na turaga era dau lewena tu na mataivalu ni Viti.
Ia na gauna oqo e laurai ni sa dua talega na i wiliwili ni marama kei na goneyalewa era sa lewena na mataivalu ni Viti.
Vakadeitaka na chief of staff ni mataivalu o Kanala Jone Kalouniwai ni gauna oqo e dodonu ki na mataivalu me na veisautaka na nona rai ena vuku ni veisau e na gadrevi me na tosoi kina e liu na mataivalu ni Viti, ni laurai na nodra na vakaitavitaki ira vakalevu na marama ena mataivalu ni noda vanua. E namaki me ra na vulica sara e levu na ka na lewe ni mataivalu era vuli tiko qo ena kena laurai na ulutaga ni tamata yadua kei na nodra vakamavoataki na marama.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.